Kovimmat siirrot 2019–2020 | Sivu 8 | Jatkoajan keskustelupalsta\n27.08.2019 klo 19.32\nReactions: mayra ja sakkr\n27.08.2019 klo 20.51\nKyllä omissa papereissani Turunen on kovin hankinta\nSamaa mieltä. Minun papereissani Turunen oli viime kauden perusteella tänä kesänä siirtyneistä pelaajista lähimpänä NHL-tasoa, ja kovasti ihmettelen, että jäi Suomeen.\n27.08.2019 klo 21.29\nEnpä usko, että hoitaisi. Kärpillä parempi valmennus ja pelisysteemi hinkattu viimeisen päälle ja pelaajat tottuneet pelaamaan toistensa kanssa. Olisi kyllä liigan ja etenkin jokereiden kannalta loistava jos Jokerit ottaisi harjoitusmatseja esim juuri Kärppiä ja muita chl-seuroja vastaan. Halli täynnä ja kunnon mediatapahtuma ja rahaa seuroille. Uskon, että todella moni jokerifani tulisi paikan päälle katsomaan liigaseuroja ja vastaavasti liigaseurojen fanit varmasti paikalla.\n27.08.2019 klo 21.52\nEnpä usko, että hoitaisi. Kärpillä parempi valmennus ja pelisysteemi hinkattu viimeisen päälle ja pelaajat tottuneet pelaamaan toistensa kanssa.\nJotain suhteellisuudentajua näihin juttuihin. Vaikka Kärppien joukkue on timantin kova ja arvostan hemmetisti tuota heidän duunia, niin puhutaan kumminkin about 3,5 miljoonalla kootusta joukkueesta vs about 10 miljoonalla kootusta joukkueesta samassa maassa. Marjamäki tuskin on niin paljoa perässä Mannerta, että budjettieron voi kiriä kiinni valmennuksella. Edelleen, Kärpillä on helvetin mielenkiintoinen ja kova joukkue, mutta kyllähän tuo hyökkäys jää Jokereista jälkeen ja puolustus jää vielä enemmän jälkeen puhumattakaan maalivahdeista. Yhdessä pelissä kaikki on mahdollista, mutta pitkässä juoksussa ei.\nSiitä samaa mieltä, että hieno olisi pelata Liiga-joukkueita vastaan harjoituspelejä. Ehkäpä vuoden päästä tämä on ajankohtainen asia.\nReactions: alessi ja Maukka187\n28.08.2019 klo 01.26\nTurunen kovin hankinta. Bertrand, Karhunen. Puljujärvi nyky sosiaalisilla taidoillaan ja motivaatiollaan alkaa tuon jälkeen lähestyä.\nTurunen on kyllä varmaan kovin hankinta, mutta kun Bertrandin ja Karhusen viime kausia katsoo, niin kyllä Puljujärvi lähtökohtaisesti heitä tasokkaampi hankinta on. Ei hänelläkään ole oikein viime aikoina kulkenut, mutta kyllä sinne hyviäkin pelejä on mahtunut ja NHL nyt on tasoltaan kuitenkin aivan eri luokkaa, kuin KHL, NLA tai SHL.\nNuo kommentit motivaatiosta ja sosiaalisista taidoista taitaa olla hyvin pitkälti täyttä spekulaatiota, ellet nyt oikeasti satu tuntemaan Puljujärveä.\n28.08.2019 klo 02.50\nEn tunne Puljujärveä henkilökohtaisesti. Mutta se mitä olen kuullut, niin ei kyllä ole ainakaan motivaatiosta kiinni pelaaminen tai harjoittelu, käsittääkseni Jesse enemmän tai vähemmän hengittää jääkiekkoa, eikä Jessen sosiaalisissa taidoissakaan ole käsittääkseni mitään vikaa. Itsekin olen sortunut silloin tällöin arvostelemaan Puljujärven "hokitietokonetta", mutta kyllä tosiasia on se, että Kärpistä lähtiessään Pulju oli todella oivaltava pelaaja, joka joko pelasi paikan toiselle tai oli itse oikealla hetkellä oikeassa paikassa, tai teki sen tilanteen ihan itse omalla henkilökohtaisella taidolla ja lahjakkuudella. Tuo on varmaan tässä kolmen vuoden aikana unohtunut itse kelläkin, ainakin minulla. Koko Oilers-ura tähän saakka on ollut Jesseltä ainoastaan takapakkia.\nTässä vielä tuo toisaalle linkattu highlights liiga-ajoilta: https://www.youtube.com/watch?v=4wdTpfxDhiw&feature=youtu.be\nMutta se on varmasti ihan totta, että kyse on jollain tavalla poikkeuksellisesta persoonasta sillä tavalla, että kaikkien kanssa hommat ei vaan tahdo natsata millään. Kyse ei ole niin vahvatahtoisesta ja itsekkäästä ihmisestä, että hän sopeutuisi mihin tahansa ilman ongelmia. Lähtökohtaisesti odottaisin, että liiga osoittautuu Puljulle vääräksi sarjaksi. Sen ei tarvitse olla mitään ylimaallista dominointia, vaan sitä, että Jessen ei tarvitse liigassa kiinnittää huomiota muuhun kuin omaan kehittymiseensä. Missä Puljun sitten pitäisi kehittyä? Jotkut sanovat että kiekottomassa pelaamisessa, mutta olen hiukan siitä eri mieltä - kyse on mielestäni enemmän ketjun sisäisestä kemiasta kuin Puljun kiekottomasta pelaamisesta. Minä sanoisin, että kaksi isointa kehityskohdetta on voittavan kiekon pelaaminen ja "reppuselkään" nostaminen. Voittava kiekko ei aina ole kaunista, ja siinä on mukana sellaisia tekijöitä joita lähtökohtaisesti lahjakas kiekkoilija ylenkatsoo. Reppuselkään nostamisella tarkoitan sitä, että esimerkiksi oppii lukemaan kanssapelaajistaan ne vahvat ja heikot puolet, joita sitten voi omilla taidoillaan kompensoida suuntaan tai toiseen tarpeen mukaan. Näistä molemmista mun mielestä hyvinä esimerkkeinä toimii sekä Aho että Barkov.\nOn tietysti vaikea katsoa asiaa objektiivisesti, mutta tuollainen 20-vuotias, yli 100 NHL-peliä pelannut ykköskierroksen varaus liigassa on vaikea ohittaa, kun puhutaan kovimmista siirroista.\n28.08.2019 klo 07.29\nViimeksi Liigassa pelatessaan Pulju teki u20 kisojen jälkeen paremmalla ppgllä pisteitä kuin Laine. Kuten myös playoffeissa. Taisi olla jotain 0.9ppg. Silloin kolme vuotta silloin. En usko edes Edmontonin pilaavan pelaajia niin paljon, että ne olisivat entistä huonompia.\nTurunen, CB, Pulju, Elo, Pesonen, Sallinen, Paajanen siinä lie hyökkääjistä kovimmat. Voi olla, että joku unohtui.\n30.08.2019 klo 23.11\nTuossa lienee oleellisinta sana lähimpänä. Kärppien Puljujärvi on NHL-tasoa. Tänään kun katsoin Kärpät-Grenoble pelin, Puljujärven kohdalla tuli muutamankin kerran mieleen, että poika pelaa väärässä sarjassa. Toki vastus oli mitä oli, mutta Pulju oli ylivoimaisesti kentän paras pelaaja, vaikka seassa pyöri Jokista ja Pesosta ynnä muita. Sattuneesta syystä Pulju ei änärissä pelaa, mutta tasoltaan hän kuuluisi sinne.\n30.08.2019 klo 23.27\n30.08.2019 klo 23.28\nPuljujärvi on loistava pelaaja tähän sarjaan, yksi parhaista. Mutta jos hän olisi NHL-tasoa, hän pelaisi siellä. Ehkä, jopa todennäköisesti, Pulju tulee joskus vielä olemaan NHL-tasoinen pelaaja, mutta juuri nyt hän ei ole.\nReactions: Jalmus, Anu Saukko ja Meiken\nKaikki NHL-tasoiset pelaajat eivät pelaa NHL:ssä. Jesse Puljujärvi on yksi heistä.\nReactions: Manazeri ja Naurava Sika\nTällä perusteella William Nylander ei ollut viime kauden alussa NHL-tasoa? Jos Puljujärvi olisi hyväksynyt Edmontonin sopimustarjouksen niin hän olisi NHL-tasoa?\nJussi Jokinen ei ole NHL-tasoa kun ei saanut sopimusta sinne, mutta pelaaja joka jättää allekirjoittamatta NHL-sopimuksen niin kyllä silloin voi puhua NHL-tason pelaajasta. Siitä en tiedä tuleeko olemaan kauden paras pelaaja, mutta kyllä Jessen kohdalla NHL-tasoisesta voi puhua.\n30.08.2019 klo 23.38\nNylanderin tilanteeseen ei oikein voi verrata, hän oli ennen sopimusvääntöjään jo tasonsa osoittanut. Ja en minä ainakaan tiedä miksei Puljujärvi hyväksynyt Edmontonin sopimustarjousta. Ehkä ajatteli, että tarvitsee kehittyäkseen NHL-tasolle vielä tuttua ja turvallista ympäristöä Oulussa.\n30.08.2019 klo 23.41\nKysymys tässä omasta mielestäni onkin siitä, että miksi Jesse jätti sopimuksen allekirjoittamatta? On tuohon kysymykseen vastaus mikä tahansa, niin eikös se ole samalla myös selitys sille, että miksi/miltä osin Jesse ei ole NHL-tasoa?\n30.08.2019 klo 23.44\nOdotan kyllä hieman pidempään, kuin yhtä peliä jotain ranskalaista joukkuetta vastaan, ennen kuin rupean sanomaan ja väittämään Puljujärven olevan NHL-tasoa. Kun ei mies ole sitä oikein kolmeen viimeiseen vuoteen ollut, niin yksi peli ei Kärppien paidassa asiaa muuta.\nReactions: raju ja Jalmus\n30.08.2019 klo 23.46\nEi mennyt Edmontoniin koska ei kokenut että saa siellä reilun mahdollisuuden. Se miksi näin on, en tiedä. Julkisuudessa on huhuiltu että Edmontonin ykköskorin pelaajat eivät halua häntä omaan ketjuunsa. Tähän liittyy paljon spekulointia mm. Jessen kielitaidosta ja peliälystä. Moni fani kokee Jessen pettäneen Edmontonin koska uuden valmentajan alaisuudessa ja Edmontonissa vallitsevan huutavan laitahyökkääjäpulan takia olisi ollut mahdollisuus todella murtautua tulosketjujen rooliin. Jotain "vakavaa" pukukoppielämän kannalta siellä siis lienee taustalla.\nJoka tapauksessa Jessen kohdalla lienee melko turha spekuloida tässä vaiheessa. Piakkoin näemme hänen tasonsa liigassa satavarmasti, harvoin tämän statuksen prospektia täällä pyörii.\nMinulla ei ainakaan ole täysin selvillä syitä miksi ei allekirjoittanut sopimusta, mutta syitä voi arvailla. Kahteen viime kauteen 110 NHL peliä ja sen jälkeen tarjotaan jatkosopimusta niin ei minusta ole väärin puhua NHL-tason pelaajasta. Toisaalta se on myös ihan sama jos se toisten mielestä kuulostaa väärältä. Kukaan ei kuitenkaan puhu mistään NHL-tähdestä.\n30.08.2019 klo 23.55\nNäkisin, että Jesselle on tarjottu sopimusta siksi, että hänessä nähdään potentiaalia NHL-tasolle. Viimeiset kolme kautta Jesse ei ole ollut NHL-tason pelaaja millään mittarilla, Jesse ei ole pystynyt tekemään NHL:ssä oikeastaan yhtään mitään, mutta ei häntä aikanaan kuitenkaan turhaan varattu jo numerolla neljä.\nHienoa kuitenkin, että Jesse onnistui heti maalinteossa ja toivottavasti nuori mies pääsee vielä kokeilemaan rapakon takana potentiaalinsa lunastamista.\n31.08.2019 klo 00.00\nViime kausi meni neljää peliä lukuunottamatta kokonaan NHL:ssä. Loukkaantuminen sitten sotki kuviot vielä pahemmin. Tuskin ne siellä ihan ketä tahansa roikuttaa mukana. Enemmänkin niin että Jesse on NHL tason pelaaja joka ei ole vielä onnistunut lunastamaan potentiaaliaan.\n31.08.2019 klo 00.01\nYksi peli Kärpissä ranskalaista joukkuetta vastaan olisi kyllä toden totta luokaton perustelu Puljujärven NHL-tasosta. Onneksi kukaan muu kuin sinä, ei tällaista perustelua olekaan käyttänyt. Kyllä perusteet ovat paljon syvemmällä, kuten tiedät. Huhhuh, olen onnellinen mies. Puljujärvi valaisi tänään Raksilan.\n31.08.2019 klo 00.04\nAvataan yksi kerrallaan:\n-Ei kokenut saavansa reilua mahdollisuutta: Tässä lienee kyse siitä, ettei usko olevansa riittävän hyvä pelaaja, että pystyisi raivaamaan tiensä suuremmille minuuteille? Itseluottamus ja/tai päättäväisyys ei riitä maailman kovimpaan? Onko epäreilua laittaa ailahtelevasti esiintyvä ja ajoittain epäkypsästi pelaava pelaaja muualle kuin tulosyksikköön?\n-Ykköskorin pelaajat eivät halua omaan ketjuunsa: Mikäli heillä on jostain syystä huono kuva Jessestä, sen on johduttava Jessestä itsestään. Onko syy käytöksessä, kielitaidossa, pelitaidoissa vai peliälyssä? On syy mikä tahansa näistä, tuo tuntuu olevan esteenä Jessen NHL-uralle ja vaatii muutosta. Mikäli nuo tekijät olisivat kärkikorin pelaajien mielestä kunnossa, heidän tulisi haluta Jesse omaan ketjuunsa. Tämäkin syy ajaa meidät kohti itseluottamusta ja päättäväisyyttä, koska Puljujärvi ei selvästi kokenut pystyvänsä raivaamaan tätä ongelmaa tieltään Edmontonissa. Mikäli pukukopin sisällä on syntynyt umpisolmuja, Jessen kypsyys/käytöstavat/sopeutumiskyky ei ole ollut riittävää NHL:ään.\n31.08.2019 klo 00.05\nMikäli pukukopin sisällä on syntynyt umpisolmuja, Jessen kypsyys/käytöstavat/sopeutumiskyky ei ole ollut riittävää NHL:ään.\nSe on totinen tosi jos näin on ja sitä Jesse on nyt tullut korjaamaan Suomeen, ja pyrkii uuteen alkuun toisessa seurassa. Nyt kaikki on kiinni Jessestä itsestään ja toivotaan että nuori mies pystyy Suomessa takomaan tehoja että saa vielä uuden mahdollisuuden.\n31.08.2019 klo 00.08\nKyllä varmasti ihan jokainen kannattaja Liigassa olisi iloinen, mikäli Puljujärvi pelaisi kannattamassaan joukkueessa. En kuitenkaan itse ole sitä mieltä, että Jesse NHL-tasoa kolmen vuoden otannalla olisi.\nReactions: RäpyläRepe ja Jalmus\n31.08.2019 klo 00.10\nAika näyttää. Mutta fakta on, että edellisellä kolmella kaudella Jesse on pelannut NHL:ssä. Käsittääkseni Jesse olisi halutessaan saanut myös täksi kaudeksi sopimuksen NHL:ään, mutta ei halunnut koska Edmonton joukkueena ei kelpaa. Ja NHL-sääntöjen puitteissa hän ei voi vapaasti toiseen joukkueeseen mennä. Jo näillä perusteilla voisi sanoa Jessen olevan NHL-tasoa. Lisäksi kun tänään katsoin liigajoukkue Kärppien peliä, totesin että Puljujärvi oli ylivoimaisesti kentän paras pelaaja. Kärpillä oli Lammikkoa ja Lindsteniä lukuunottamatta paras hyökkäysrosteri askissa, eikä yksikään yltänyt lähellekään Puljujärven tasoa. Jesse teki "vain" 1+1 3-1 päättyneessä pelissä, mutta noiden lisäksi järkkäsi ketjukavereilleen puolenkymmentä loistavaa maalipaikkaa ja itselläänkin oli pari kolme hyvää tonttia lisämaaleihin. Tämä vain vahvisti sitä, että Puljujärvi on oikeasti NHL-tasoa.\n31.08.2019 klo 00.12\nToinen sellainen on Teemu Turunen. Mutta Turusen näen noista kahdesta todennäköisemmin pelaavan NHL:ssa tulevaisuudessa.


Isisin tuhosta voi syntyä sen seuraaja - Pääkirjoitus - Helsingin Sanomat\nIsisin tuhosta voi syntyä sen seuraaja\nUudelle shiiamuslimien vastaiselle terroristijärjestölle syntyy otolliset puitteet, kun shiiajohtoinen Iran haalii itselleen vaikutusvaltaa arabimaissa ja Afganistanissa.\nSyyrian sodassa kuolleelle Iranin vallankumouskaartin sotilaalle Amin Karimille järjestettiin näyttävät hautajaiset Teheranissa viime vuoden lokakuussa. Iran salailee Syyriassa olevien joukkojensa määrää ja toimintaa. (KUVA: TIMA AGENCY REUTERS)\nJulkaistu: 18.12.2016 2:00 , Päivitetty: 18.12.2016 10:19\nTerroristijärjestö Isisin vaiheissa on toistumassa tapahtumasarja, joka on nähty islamilaisessa maailmassa ennenkin. Äärimmäisen fanaattinen ja väkivaltainen lahko etenee nopeasti mutta yhdistää kaikki muut itseään vastaan ja siksi lopulta tuhoutuu.\nIsisin kohdalla ero menneisiin vuosisatoihin on, että äärijärjestön vaikutus on ulottunut kauas islamilaisen maailman ulkopuolelle Eurooppaan, Aasiaan ja myös Amerikan mantereelle. Siksi Isisin toiminnan tukahduttaminen vaatii paljon muutakin kuin järjestön hallussa Irakissa ja Syyriassa olevien tärkeiden kaupunkien valtaamisen takaisin.\nIsis voi saada lisävoimia muualla, vaikka taistelut järjestöä vastaan ovat edenneet Irakin Mosulissa ja myös Syyrian Raqqassa. Syyrian opposition perääntyminen sen valvomilta alueilta Aleppon kaupungissa jättää suuren joukon asemiehiä ilman yhtenäistä toiminta-aluetta. Isisille tarjoutuu uusi rekrytointitilaisuus.\nRistiriitaisista käänteistä huolimatta Isisin alamäki todennäköisesti jatkuu, ja lopulta järjestö jää yhdeksi osaksi islamilaista maailmaa riivaavaa väkivaltaisten ääriryhmien aluskasvillisuutta – samaan tapaan kuin al-Qaida ennen sitä. On hyvin tärkeää, mitä tapahtuu tämän jälkeen.\nJos kaikki Lähi-idän väkivallan osapuolet toimivat jokseenkin samalla tavalla kuin tähänkin asti, Isisin jälkeen syntyy uusi terroristiverkosto, joka jatkaa väkivaltaa jihadistisen ja salafistisen islamin nimissä.\nAiemmat terroristiverkostot ovat syntyneet kukin tarjolla olleeseen tilaan. Al-Qaidan alkuperäisten kohteiden joukossa oli Saudi-Arabian kuningaskunta, ja päävihollinen oli Yhdysvallat. Isis syntyi ja voimistui Irakin ja Syyrian sotien tyhjiössä, johon se ilmoitti perustaneensa islamilaisen kalifaatin. Isisille luonteva laajenemisalue oli Eurooppa.\nSeuraavan terroristiverkoston yksi todennäköinen piirre on aiempaakin voimakkaampi profiloituminen shiialaista islamia vastaan taistelevana järjestönä.\nTähänkin asti sunnalaisen puhdasoppisuuden vartijoiksi ilmoittautuneet terroristijärjestöt ovat surmanneet harhaoppisina pitämiään shiioja. Huoli Iranin shiialaisten uskonoppineiden ja vallankumouskaartin vaikutusvallan leviämisestä oli pääsyy sille, että järjestöt saivat epävirallista rahoitusta Saudi-Arabiasta ja muista Persianlahden maista.\nNyt huoli Iranin ja shiialaisuuden aseman vahvistumisesta on sunnijohtoisissa arabimaissa aiempaakin suurempi.\nAleppon kapinallisalueiden valtaamisessa Iran oli suurin voittaja.\nVenäjä sai eniten huomiota. Sen osuus kaupungin itäosien pommittamisessa oli ratkaiseva. Iranin kokoamien maajoukkojen rooli oli kuitenkin myös hyvin tärkeä. Nämä joukot valtasivat tuhotut alueet. Syyrian hallituksen joukot eivät olisi useiden arvioiden mukaan selvinneet tehtävästä yksin.\nNyt Iranilla on vahva asema Syyrian ohella Irakissa, jonka shiiajohtoista hallitusta se mentoroi. Lännessä Iranin valta ulottuu Libanoniin. Itäpuolella Afganistanissa Iran levittää vaikutusvaltaansa ja arabimaat rahoittavat talebaneja, jotka ovat sunneja.\nErityisesti Saudi-Arabia pitää Iranin voimistumista suurimpana uhkana itselleen ja on siinä näkemyksessä samassa rivissä Israelin kanssa.\nMikäli Iranin värisuoraa ei seuraa laajempi sopu Lähi-idässä, seurauksena on hyvin todennäköisesti uusi väkivallan kierre ja uuden terroristijärjestön synty.


1001 kirjaa ja yksi pieni elämä: Eeva Kolu: Korkeintaan vähän väsynyt - Eli kuinka olla tarpeeksi maailmassa, jossa mikään ei riitä\nEeva Kolu: Korkeintaan vähän väsynyt - Eli kuinka olla tarpeeksi maailmassa, jossa mikään ei riitä\nTästä kirjasta on todella vaikeaa kirjoittaa. Se (ja yövalvomiset, joiden vuoksi olen vähän enemmänkin kuin korkeintaan vähän väsynyt...) tulee näkymään tämän kirjoituksen sekavuutena. Eeva Kolun Korkeintaan vähän väsynyt iski nimittäin poikkeuksellisen syvälle ytimeen, siihen mitä olen ja mitä ajattelen. Sellaista lukukokemusta on vaikeaa analysoida ja kuvailla. Kolu antoi sanat monelle sellaiselle asialle, joita olen usein ajatellut mutta myös herätti huomaamaan monta juttua, joita en ollut tajunnut ajatella. Kirjasta muodostui siis minulle tärkeä jo ensimmäisellä lukukerralla ja olen iloinen, että ostin sen omaan hyllyyni. Voisin poimia kirjasta satamäärin lainauksia, jotka ovat mielestäni valtavan osuvia. Ja samoin voisin osoittaa sieltä usempia kohtia, jotka melkein saivat minut itkemään, itkemään sitä, miksi (minäkin) olen itselleni niin hirveän ankara, miten minäkin koen lähestulkoon aina olleeni jotenkin vääränlainen, huonompi kuin muut ja miten se on edesauttanut sitä, että maailma on toisinaan aivan liian uuvuttava paikka.\nOlen odottanut tätä kirjaa suunnilleen siitä asti, kun joskus kauan sitten (onkohan siitä jo kymmenen vuotta?) eksyin vahingossa Eeva Kolun Kaikki mitä rakastin -blogiin. Tai siis oikeastaan en ole osannut odottaa kirjaa, mutta olen halunnut lukea tarkalleen kaiken, mitä Kolu kirjoittaa. Kuten hän itse toteaa kirjassaan: "Minulle tekemiseni merkitys syntyy siitä, että puen sanoiksi ihmisiä yhdistäviä kokemuksia. Siitä, että juttujani lukiessa joku saattaa ajatella: ah, en olekaan ainoa josta tuntuu tältä." Kun ihminen pyörittelee yksinään ajatuksiaan, jotka enemmän tai vähemmän kulkevat aina samoja polkuja, tulee helposti ajatelleeksi, että kukaan muu ei taatusti koe näin, olen yksin tämän asian kanssa. Silloin voi olla kultaakin kalliimpaa löytää joku, joka ajattelee samoin ja osaa pukea nuo tunteet sanoiksi lempeällä, humaanilla, älykkäällä mutta hyvin henkilökohtaisella tavalla.\nSamaa henkilökohtaista linjaa jatkaa luontevasti myös Kolun kirja. Korkeintaan vähän väsynyt kertoo tarinan Kolun omasta uupumuksesta, useamman burnoutin (ja yhden vatsahaavan) tiestä, joka lopulta on johtanut merkittäviin oivalluksiin, mutta joka toisaalta on edelleen kesken. Teos ei anna valmiita vastauksia vaan avaa Kolun omien kokemusten kautta syitä siihen, miksi nykyään niin monia, etenkin naisia, vaivaa syvä uupumus ja mitä keinoja voisi olla siitä selviytymiseen ja kierteen välttämiseen. Oman kokemuspohjan lisäksi Kolu hyödyntää ansiokkaasti sitä, mitä uupumuksesta on aiemmin kirjoitettu. Sähköiset mediat ja populaarikulttuuri ovat luonnollisesti myös vahvasti läsnä.\nLähtökohta kirjalle on se, että Kolu jopa vähän raflaavasti kertoo, miten hän ei tunne yhtään kolmikymppistä naista, joka ei olisi ollut joko burnoutissa tai lähellä sitä. Heti tekee mieli puolustautua, kuulunhan itse juuri tuohon ihmisryhmään. Että hei Eeva, nyt taidat vähän liiotella. Heti kun uskaltaa kurkistaa itsepetoksen vahvan suojamuurin taakse, huomaa kuitenkin, että Kolu on valitettavan oikeassa. Oma tuttavapiirini lienee aika samankaltainen kuin Kolulla: kolmekymppisiä korkeastikoulutettuja kaupungissa asuvia naisia. Ehkä ihan varsinaisesta burnoutista ei voi puhua, mutta uupumusta on ilmassa vähän joka suunnalla. Ja kun hetkeksi pysähtyy miettimään, eihän se tosiaan nyt ole kovin terve tilanne. Heti tämä asetelma paljastaa siis sen, miksi Kolun kirja on merkittävä: ihminen on helposti niin syvällä omassa kummallisessa ja hektisessä elämässään, ettei välttämättä edes tajua olevansa uupunut tai mikä ihan oikeasti elämässä on tärkeintä. Nykyajan työelämää, sosiaalisen median luomia paineita ja muita aikamme ongelmia tulee helposti syytettyä, kun uupumukseen etsii syitä. Kolun kirjan merkittävin ansio oli se, että näiden lisäksi se pureutui paljon syvempiin syihin, siihen miten kulttuurimme on opettanut meitä nielemään tunteemme, olemaan ottamatta tilaa ja valitettavan usein myös inhoamaan itseämme.\nMieleeni tulee pari pysäyttävää hetkeä elämässäni, sellaista, jolloin itsekin tajusin että kaikki ei ehkä ole ihan kunnossa. Vuonna 2011 olin häämatkallani Thaimaassa. Istuin aurinkotuolissa varjon alla upealla hiekkarannalla lukemassa kirjaa. Oikeasti en pystynyt keskittymään kirjan lukemiseen, sillä pohdin koko ajan, mitä muuta pitäisi tehdä, mitä matkalla vielä pitäisi ehtiä tekemään, kokemaan. Kuinka kauan voisimme olla siellä rannalla, koska olisi lähdettävä, mitä ja missä syötäisiin ja niin edelleen. Jostakin takaraivosta pisti tuolloin esiin ajatus, että hetkinen, eikö tuo olisi juuri sellainen täydellinen hetki, jolloin pitäisi pystyä vain olemaan ja nauttimaan hetkestä. Ja toki sitten sitä ajatusta seurasi stressi ja ahdistus siitä, miksi en osaa olla suorittamatta, miksi en osaa nauttia hetkestä. Toinen, paljon karumpi, hetki oli jonakin syystalvena vuoden 2014 paikkeilla. Pilkkopimeässä ja sateisessa aamussa töihin kävellessäni mietin ihan vakavissani, miten ihanaa olisi, jos jäisi auton alle sillä tavalla, että voisi vain muutaman viikon maata sairaalassa. Ei siis loukkaantuisi mitenkään pysyvästi, mutta siten että ei pystyisi töihin, ikään kuin kohtalo puuttuisi peliin ja päättäisi puolestani, että nyt on levättävä, kun oma mieli ei antanut periksi luovuttamiselle, totuuden tunnustamiselle.\nEn ole näitä tapauksia miettinyt mitenkään aktiivisesti, jatkanut vain samaa toisinaan enemmän, toisinaan vähemmän uuvuttavaa elämääni, mutta Kolun kirja toi vastaavilla esimerkeillään nämä hetket mieleeni. Kun Kolu listaa asioita, jotka uuvuttavat, voisin todeta jokaisen niistä kohdalla että jep, niin minullakin. Esimerkiksi uuvuttavia asioita ovat:\n"Tukahdetut tunteet - aggressio ja suru etupäässä."\n"Se, ettei tiedä missä omat rajat kulkevat. Ei osaa piirtää niitä itselleen, eikä varsinkaan muille."\n"Suorittaminen, joka ei lopu."\n"Se että pelkää itseään, tunteitaan ja ajatuksiaan niin paljon, että koko elämä kuluu niiden väistelemiseen."\nNiin, kuten totesin, tästä kirjasta kirjoittaminen on vaikeaa. Mieleni tekisi lainata se tähän kokonaisuudessaan. Kolu on pistänyt itsensä likoon täysin ja olen hänen avoimuudestaan ja aitoudestaan kiitollinen. Lohtua antaa myös se, että kirjan ajoittaisesta selfhelpmäisyydestä huolimatta se ei tosiaan ollut sellainen "oivalsin nämä, koin valaistuksen ja nyt olen ikuisesti onnelinen ja zen" -teos. Asioiden sisäistäminen on jo alku, aikaa matkalle on koko elämä. Uskon, tai oikeastaan tiedän, että monet kohtalotoverini (no, ne kolmekymppiset naiset) kokevat kirjan samoin, hurjan samaistuttavana ja tärkeänä. Olisikin mielenkiintoista tietää, miten sen kokevat muut, etenkin he jotka helposti tuomitsevat nykyisestä "helposta elämästä valittajat". Olisikin hyvä, jos kirja päätyisi luettavaksi myös muille kuin kohderyhmään kuuluville, se saattaisi avata silmiä esimerkiksi poliittisessa päätöksenteossa. Ja ehkäpä sen luettuaan yksikään toimittaja ei enää kirjoittaisi juttuja siitä, miten mukavuudenhaluiset milleniaalit vain nauttivat helposta ja kivasta elämästään eivätkä sen vuoksi vaikkapa tahdo tai muista (!) lisääntyä.\nTosiaan, suosittelen kirjaa kaikille. Se saattaa herättää voimakkaita tunteita - tai vähintään aiheuttaa niskalihasten kipetymyistä kaiken sen "juuri näin" -nyökyttelyn lomassa. Kiitos siis Eeva Kolu, että kirjoitit tämän tärkeän kirjan ja avasit siihen koko sielusi. Jään odottamaan lisää luettavaa ja siinä sivussa jatkan omaa matkaani vähemmän uuvuttavaan elämään, kenties nyt hieman vähemmän suorittaen ja enemmän matkasta nauttien - taitava suorittaja tosiaan kun kykenee tekemään mistä tahansa, myös uupumuksesta toipumisesta, suorituksen.\nLähettänyt Marile klo 15.35\nVillis / Villasukka kirjahyllyssä 19. elokuuta 2020 klo 21.58\nEnpä ole tiennytkään, että Kolulta on ilmestynyt kirja! Kirjauutinen ei kylläkään ihmetytä sillä hän on hyvä kirjoittaja. Kiitos vinkistä!\nMiljatski | Kirjojen Kätkemää 23. elokuuta 2020 klo 19.41\nSe on kyllä hienoa, miten kirjojen kautta voi käsitellä sekä pohdiskella enemmän asioita ja tunteita, jotka koskettavat monia ihmisiä, mutta joita ei välttämättä muuten tulisi ajatelleeksi. Itsekin olen sellainen "sitten kun/jos"-ihminen ja haluaisin päästä siitä eroon. Koskaan kun ei voi tietää, mitä esimerkiksi huomenna tapahtuu. En itse ole vielä työelämässä, opiskelen vasta. Mutta koen silti välillä riittämättömyyttä, väsymystä, itseinhoa, kaikkea tätä ja muutakin. Kiitos siis tästä kirjavinkistä! Olen tästä kirjasta tainnut jossain kuullakin, en vain muista sitä.\nEeva Kolu: Korkeintaan vähän väsynyt - Eli kuinka ...


kokoomus arkistot | K-Blogit\nTagi - kokoomus\nKokoomuksen Kai Mykkänen muotoili kokoomuksen kantaa siitä, ketä voidaan pitää suomalaisena. Mykkäsen mukaan jokainen Espoossa asuva pysyvä asukas on...\nKokoomuksen Kai Mykkänen kertoi Hesarissa 6.2. kokoomuksen keinoista lisätä työpaikkoja sosiaaliturvan leikkauksilla. On selvää, että punavihreä rahan...\nKepun Sipilä ja kokoomuksen Orpo heittivät perussuomalaiset hallituksesta, koska arvopohja oli heidän mielestä niin huono. Nyt eduskuntavaalien jälkeen voidaan...\nPuolueiden kannatuslukemat ovat poikkeuksellisen voimakkaassa muutoksessa. Erityisen merkittäviä ovat useamman kuukauden kehityssuunnat. Demareiden kannatus on...\nUseiden vuosien kehittymän tuloksena on ollut, että perinteisiä arvoja halveksitaan. Kehitys on mennyt siihen suuntaan, että liberalismi, individualismi ja...\nVihreiden edellinen pj. Ville Niinistö oivalsi nykyajan infosodan tärkeimmän tehokeinon. Se on toisto, toisto ja toisto ja asian tiivistäminen pariin...\nKokoomus, sananvapaus ja vihapuhe\nKun puhutaan länsimaisesta kulttuurista ja sen kulmakivistä, ei voi jättää mainitsematta sananvapautta. Henkilökohtaisesti pidän länsimaalaisuutta enemmän...\nValtiovarainministeri, kokoomuksen puheenjohtaja Petteri Orpo sanoi olevansa huolissaan voimistuvasta kansallismielisyydestä ja protektionismista puhuessaan...\nJan Vapaavuori on nyt kuin norsu posliinikaupassa. Hän haluaa rymistellä ja rikkoa sen, mitä kepu ja kokoomus ovat suurella vaivalla rakentaneet. Jos...\nMitä yhteistä kokoomuksen lempiprojekteilla on ollut viimeisen 25 vuoden aikana? Ne ovat kaikki olleet perustuslain vastaisia hankkeita, jotka on toteutettu...


monday TO sunday HOME: A LITTLE SHOP BY monday TO sunday HOME\nA LITTLE SHOP BY monday TO sunday HOME\ntämän postauksen aihe lähti siitä, kun poikamme Aleksin ystävä tuli kaupalle tekemään haastattelua yrittäjyydestäni omaa opiskeluaan varten.\nSiinä samalla kun vastailin hänen kysymyksiinsä,\naloin todella miettimään mitä yrittäjyys oikein minulle merkitsee.\nPieni kauppa on muodostunut minulle hyvin tärkeäksi, myös ihan fyysisenä paikkana ja vieläpä hyvin lyhyessä ajassa.\nMinulla on aina hyvä olla, kun olen kaupalla,\nen stressaa, enkä murehdi. Kun olen töissä, minun paikkani on juuri siellä, eikä missään muualla, eikä minulla ole kiire mihinkään.\nKauppa on kuin oma pieni maailmansa.\nKauppiaana olemisen lisäksi sydäntäni lähellä on kauneus, jota mielelläni jakaisin kaikille.\nOn myöskin huikean hauskaa suunnitella tuotteita ja nähdä ne sitten valmiina, kuten vaikka valkoiset käsintehdyt keramiikka-astiat.\nParasta työssäni ovat kuitenkin asiakkaat, ihanat naiset, miehiä unohtamatta (joka on kyllä melkoisen pieni osa :-)).\nTämän olen aiemminkin täällä maininnut,\nmutta niin se vain on.\nOlemme kyllä hyvin pitkälle samanlaisia...me naiset,\nolimmepa sitten missä ammatissa tahansa, perheellisiä tai perheettömiä.\nKaupalla vaihdetaan ajatuksia, nauretaan ja välillä puhutaan vaikeistakin asioista.\nUseimmiten tunnelma on hyvin kevyt ja jollakin tavoin kupliva.\nPuhutaan naiseudesta, puhutaan perheestä; lapsista ja miehistä, puhutaan työstä ja haaveista, puhutaan myös pettymyksistä. Puhutaan lemmikeistä, uuden kokemisesta, matkoista, sekä uusista elämyksistä.\nPuhutaan ruuasta, siivouksesta, kaiken kattavasta arjesta.\nMinä olen yrittäjä ja juuri tällä alalla,\nkoska se on ihanaa.\nTyön määrä on melkoinen ja usein päivät venyvät hyvin pitkiksi;\non tilauksia, reklamaatioita, uusien tuotteiden etsintää ja hankintaa,\nsähköpostia tulee paljon, valokuvien ottamista, facebookin päivitystä jne jne. Lisäksi on tavaratoimitukset, tavaroiden purku, vaatteiden ''silitys'' ja paikoilleen asettaminen ja hinnoittelu.\nPakkausjätteiden poiskorjaaminen, siivoaminen jne jne.\nOn oltava ajan hermolla, somessa...\nIärkeintä edelleen on kuitenkin asiakkaan kohtaaminen, asiakkaan, joka on kuin vanha tuttu.\nToivon, että kauppaani on helppo ja hyvä tulla\nja toivon myös, että sieltä lähdetään hyvällä mielellä,\nolipa ostoksia tai ei.\nHaluankin kiittää teitä ihanat asiakkaani\nja sen kunniaksi kaikki kevään/kesän -16 vaatteet (ei koske kevään farkkuja) ovat\nperjantaina, sekä lauantaina.\nLähettänyt Päivi Lemström klo 13.03\nTunnisteet: ceramic, concept store, keramiikka, lifestyle, lifestyle myymälä, monday TO sunday HOME, sisustus, vaatteet\nAikku 14. huhtikuuta 2016 klo 14.56\nYrittäminen on totista työtä,että nostan hattua kaikille yrittäjänaisille!Itse opetan yrittäjyyttä.Sulla on ihana kauppa,ei ihme,että siellä on niin hyvä olla!\nPäivi Lemström 18. huhtikuuta 2016 klo 7.08\nHei, oi, opetat siis yrittäjyyttä, minullekin voisi muutama oppitunti yrittäjyydestä tehdä hyvää :-))\nNonna 14. huhtikuuta 2016 klo 21.26\nKäväisin viime lauantaina, ja kyllä puodillasi on niin ihana tunnelma (vaikket itse sattunutkaan paikalle). Sen ihanuuden taakse kätkeytyy tosiaan paljon työtä! Mukavaa viikonloppua!\nps. Mukava kukkatukku oli avattu siihen viereen...\nPäivi Lemström 18. huhtikuuta 2016 klo 7.16\nHei, harmi, etten sattunut olemaan paikalla, vaikka yleisesti ottaen olen aina kaupalla. Taisin olla pienellä lomalla lämpimässä. :-)) Pitkäsen tukusta voi ottaa samalla kukat kainaloon, kun käväisee liikkeessäni.\nMelissa/ Melissas Take on Life 14. huhtikuuta 2016 klo 21.31\nIhanan näköinen putiikki sinulla! <3 Pitää joskus piipahtaa :)\nIhanaa alkavaa viikonloppua sinulle! :)\nPäivi Lemström 18. huhtikuuta 2016 klo 7.17\nKiitos ja tervetuloa, mukavaa alkanutta viikkoa!\nAnonyymi 14. huhtikuuta 2016 klo 23.30\nLove it al!! This store would do very well here in Maastricht, Holland!!\nLovely greetings, Peetje\nPäivi Lemström 18. huhtikuuta 2016 klo 7.18\nI would love to open a little shop in Maastricht!\nEtanaelli 15. huhtikuuta 2016 klo 1.17\nSinun kauppiaan filosofiasi (tai mitä sanaa siitä nyt käyttäisi) näkyy ja tuntuu kauniin liikkeesi ihanassa ilmapiirissä ja tunnelma on siellä aina niin mukava ja kodikas. Pitääpä taas tulla käymään, näkyy tulleen uusia houkutuksia :)\nPäivi Lemström 18. huhtikuuta 2016 klo 7.19\nNo kiitos ihanainen, tulepa pistäytymään :-))\nHannele Ruusukummusta 15. huhtikuuta 2016 klo 1.50\nAivan ihana on putiikkisi !\nTiinaL 15. huhtikuuta 2016 klo 2.03\nIhan mun suosikki 'päivähoitopaikka' ;)\nPäivi Lemström 18. huhtikuuta 2016 klo 7.20\nHahahaa Tiina, kunpa olisitkin täällä useammin!\nAnonyymi 16. huhtikuuta 2016 klo 9.23\nI LOVE YOUR SHOP !!!!! I study every picture so I don't miss anything , most times go thru them twice :))Finally spring has arrived in our corner of the world , it is sunny and we are spending our first days in the garden.\nwishing you sunshine , too. Have a nice weekend...hugs Ellen\nPäivi Lemström 18. huhtikuuta 2016 klo 7.21\nHappy, happy to hear that spring has arrived there!! Have a lovely week Ellen!\nSisustus COCO 16. huhtikuuta 2016 klo 10.12\nPutiikissasi on aina mukava ja lämmin henki.\nAina siellä käydessäni - varsinkin jos olet itse paikanpäällä, tuntuu käynnin jälkeen\nettä maailma on taas pikkuisen parempi paikka <3\nPäivi Lemström 18. huhtikuuta 2016 klo 7.22\nSanoitpa kauniisti...iso kiitos! <3\nMarja T 16. huhtikuuta 2016 klo 10.56\nKiva postaus. Kirjoitit, että sinulla on hyvä olla kun olet kaupalla. Myös meillä asiakkailla on hyvä olla kaupallasi. Aina tuntee itsensä tervetulleeksi. Juttelun aiheet vaihtelevat iloisista vakavampiinkin - mikä on iso rikkaus. Kiitos, Päivi.\nKiitos sinulle Marja!! <3\nAnonyymi 19. huhtikuuta 2016 klo 8.50\nMilloin avaat nettiputiikin? Olisi ihana tilata tuotteitasi, koska asumme kaukana..\nADIOS SPAIN !\nWHO AM I (Jasmiini)\nJackie Kennedys ikoniska modeögonblick


Matkabloggaajia radiossa ja lehdissä - Meriharakka.net\nMeriharakan Pirkko oli tänä aamuna Radio Nostalgian aamussa juttelemassa Markus Parkkisen kanssa maabongauksesta ja matkabloggaamisesta.\nYksi keskustelussa erityisesti esille tullut juttu oli juttu vanhempieni roadtripistä Yhdysvalloissa ja Meksikossa kesällä 1955 – Markus vasta huomasikin, että kun nyt olemme samoille suunnille helmikuussa lähdössä, niin siitähän on tänä vuonna tasan 60 vuotta!\nAinakin yksi kuulijakin jutustelullamme oli, sillä yhden musiikkikappaleen aikana studioon soitti kuulija, joka halusi tavata meidät kun tulemme San Franciscoon seuraavan kerran – yritetään!\nMuita matkabloggaajia on tänään julkisuudessa mm. Kaukokaipuun Nella Yle X:n Foorumilla klo 16 ja Laura Let’s Go -blogi Helsingin Sanomissa.\nMeriharakasta – ja maabongauksesta on tulossa juttu myös vielä ensi keskiviikon Länsiväylä -lehteen – olisikohan se nyt sitten jo viimeinen näiden matkamessujen tiimoilta!\nPrevious articleGästlägenhet i Stockholm\nNext articleMatkalla kaikkialle – maabongarin maailma\nsays: Laura R.\n17.1.2015 at 21:29\nKiitos Pirkko linkkauksesta! Mistä tuon sinun Radio Nostalgian haastattelun voisi kuulla näin jälkeen päin?\n19.1.2015 at 23:11\nEipä taida näitä radio-ohjelmia pystyä kuuntelemaan jälkeenpäin – mutta samoja juttuja minä siellä puhuin kuin vaikka Studio 55:ssa, jonka nauhoitus löytynee vielä jonkin aikaa netistä. itse asiassa pyysivät minut tänne nähtyään minut televisiossa ja ideana oli, että “jutellaan niitä samoja juttuja”.


Virtaama kuvaa joessa virtaavan veden määrää. Tavallisimmin virtaama ilmoitetaan kuutiometreinä sekunnissa (m3/s). Veden virtaamaa seurataan Suomessa yli 280 havaintoasemalla, joiden havainnot kootaan päivittäisiksi keskiarvoiksi.\nSuomenlahden ravinnepitoisuudet ovat tässä yhteydessä neljän havaintoaseman (Huovari, Haapasaari, Länsi-Tonttu ja Längden) mittauksista laskettuja keskiarvoja. Myös Pohjanlahden pitoisuudet koostuvat neljän havaintoaseman (LAV4, Hailuoto, Vavy19 and Vav11) tuloksista. Saaristomereltä ravinnepitoisuustietoja on vain yhdeltä havaintoasemalta, Seilistä. Kaikilta havaintoasemilta ei ole välttämättä ollut aineistoa saatavilla jokaiselle esitetylle vuodelle.\nA) Jokien kuljettama fosforikuorma Itämereen\nB) Pintaveden fosforipitoisuus Itämeressä\nNutrient pollution and eutrophication (HELCOM)


Lisärakentaminen Espoossa | espoo.fi\nEspoossa kaavoitus painottuu jo rakennetuille alueille kaupunkirakennetta kestävästi täydentäen. Espoo haluaa myös tässä olla ilmastonmuutoksen hillinnän edelläkävijä. Kaupungin vuosittain kaavoittama kerrosala mahdollistaa muuttoja uuteen kotiin lähes 8 000 ihmiselle.\nKaupunki suhtautuu myönteisesti taloyhtiöiden kaavamuutoshakemuksiin ja urbaania ympäristöä tiivistävään rakentamiseen. Kaavoituksen painopisteen siirtyminen täydennysrakentamiseen lisää kuitenkin työn haastavuutta, ja ahtaiden tonttien monimutkaiset suunnittelukysymykset saattavat pidentää prosessin kestoa.\nKaavamuutokset ja poikkeamispäätökset\nTäydennysrakentamishanke voi käynnistyä monella tavalla. Kaupunki voi itse käynnistää hankkeen omalla, rakentamattomalla tontillaan. Jos tontille on jo aiemmin rakennettu, tulee aloite lisärakentamiseen yleensä kiinteistön omistajalta tai haltijalta.\nJos tontilla on yhä rakennusoikeutta jäljellä, asemakaavan mukaiselle hankkeelle voidaan hakea rakennuslupaa ilman poikkeamispäätöstä tai asemakaavan muutosta. Tontin rakennusoikeuden ja nykyisen kerrosalan saa asemakaavasta, esimerkiksi Espoon karttapalvelusta. Ennen rakennushankkeen valmistelua on syytä olla yhteydessä alueen kaavoittajaan, joka arvioi asemakaavan ajanmukaisuuden ja lisärakentamishanketta kaupungin näkökulmasta; hankkeen taloudelliseen kannattavuuteen ei kaupunki ota kantaa.\nRakennusvalvonta myöntää rakennusluvat ja niiden yhteydessä vähäiset poikkeamiset. Vähäistä suuremmat poikkeamiset asemakaavasta tai muusta määräyksestä käsitellään kaupunkisuunnittelukeskuksessa poikkeamispäätöksinä. Nykyistä rakennusta merkittävästi laajennettaessa tai rakennettaessa tontille kokonaan uusi rakennus, joudutaan yleensä aina tekemään kaavamuutos. Katso liite poikkeamispäätöksistä.\nAsemakaavan voimaantulon jälkeen kaupunkimittausyksikkö tekee kiinteistön omistajan hakemuksesta korttelialueille tonttijaon tai tonttijaon muutoksen, minkä jälkeen on vuorossa tontin lohkomistoimitus. Kaupunkimittaus hoitaa asemakaava-alueella olevien kiinteistöjen lohkomiset ja merkitsee tontin tämän päätteeksi kiinteistörekisteriin.\nMaankäyttösopimukset ja sopimuskorvaukset\nKun täydennysrakentamiskaavat laaditaan kaavamuutoksina yksityisten tahojen omistamille maille, neuvotellaan Tonttiyksikön kanssa erillinen maankäyttösopimus. Maakäyttösopimuksella sovitaan osapuolten välisistä oikeuksista ja velvoitteista sekä kustannuksista ja hyödyistä. Maankäyttösopimus voidaan tehdä osapuolia sitovasti, kun kaavaehdotus on ollut nähtävillä. Sitova maankäyttösopimus on ehto kaavan voimaantulolle. Mikäli kyseessä on vuokratontti, neuvotellaan asiasta erikseen tonttiyksikön kanssa hyvissä ajoin ennen hankkeen käynnistämistä. Maanomistajan tulee luovuttaa maankäyttösopimuksen mukaisten velvoitteiden täyttämisen vakuudeksi tapauskohtaisesti määriteltävä pankkitakaus, kiinnitys tms. vakuus.\nEspoon kaupungin maanhankinnan ja -luovutuksen sekä maankäyttösopimusten periaatteiden (alla) mukaan arvonnousuun pohjautuva sopimuskorvaus on suuruudeltaan 40–60 % hyödystä ja se ohjataan alueen kunnallistekniikan toteuttamiseen. Korvausta peritään vain sopimuskynnyksen 250 000 euroa ylittävästä hyödystä. Usean kiinteistön yhteishankkeissa jokainen maanomistaja hyötyy sopimuskynnyksestä, mikä lisää yhteishankkeiden houkuttelevuutta.\nAsuinkortteleiden täydennysrakentamiskohteiden maankäyttösopimuskorvausta määriteltäessä otetaan huomioon uuden lisärakennusoikeuden toteuttamisen kannalta välttämättömät kustannustekijät. Näitä voivat olla uuden rakennuksen vievän piha-alueen arvo, autopaikkajärjestelyiden kustannukset, vaikea toteutustapa (esim. lisäkerrokset) tai esimerkiksi hissien rakentaminen. Maankäyttösopimus tehdään vain, kun maksettava sopimuskorvaus on yli 5 000 euroa. Korvauksen suorittamiselle asetetaan aina takaraja (yleensä kolme kuukautta).\nLisärakentaminen ja autopaikoitus\nPysäköintiratkaisu ja -mitoitus on täydennysrakentamisessa avainkysymys hankkeen toteutettavuuden ja kannattavuuden kannalta. Lisärakentamishankkeen sijoittuessa yhden tai useamman yhtiön pysäköintialueelle, joudutaan vanhojen ja uusien rakennusten pysäköinti järjestämään muualla. Käytännössä tämä tarkoittaa usein pysäköintitaloa, autokantta tai mahdollisesti tontin ulkopuolelle sijoitettua keskitettyä pysäköintilaitosta. Vuorottaispysäköinti, yhteiskäyttöautot ja merkitsemättömät autopaikat voivat vähentää autopaikkatarvetta jopa 20–30 %.\nEspoon kaupungilla sovellettava pysäköintipaikkojen laskentaohje on hyväksytty vuonna 2015. Lisärakentamisen yhteydessä tontin autopaikkatarvetta voidaan tietyin reunaehdoin tarkastella tapauskohtaisesti. Yleensä pysäköinnin kannalta on hyvä, jos aluetta pystytään katsomaan laajemmin kuin vain yhtä tonttia.\nRakentamisen ohjaus ja luvat\nRakennusvalvonnan tehtävänä ohjeistaa suunnittelua, ohjaa ja neuvoa rakentamista sekä päättää rakentamisen luvista. Lähtökohtaisesti taloyhtiön lisärakentamishanke ei tuo tähän mitään erityistä normaalikäytännöistä poikkeavaa. Lisätietoja Espoon kaupungin rakentamisen lupakäytännöistä Ohjeita taloyhtiöiden lisärakentamiseen -kohdan linkistä.\nKivijalkatilojen muuttaminen asunnoiksi\nEspoossa on toistaiseksi kahdelle rajatulle alueelle – Olari ja Kirkkojärvi – on tehty linjaukset menettelytavoista, kun kivijalkatiloja muutetaan liiketiloiksi. Selvitysten kattamalla osalla ko. kaupunginosista rakennusvalvonta voi myöntää käyttötarkoituksen muutosta koskevan rakennusluvan tilanteissa, joissa kyse on vähäisestä poikkeamisesta. Muilla alueilla sekä alueilla, joissa pysäköintiselvityksissä on todettu suuri autopaikkavaje, käyttötarkoituksen muutos edellyttää kaupunkisuunnittelukeskuksen myöntämää poikkeamispäätöstä.\nAlueellista lisä- ja täydennysrakentamista koskevia selvityksiä\nEspoossa on tehty täydennysrakentamista koskevia selvityksiä useammassa kaupunginosassa sekä lisäksi monia korttelitason tarkasteluita. Kivenlahden täydennysrakentamisen tarkasteluissa on haettu suuntaviivoja ja periaatteita alueen täydennysrakentamiselle. Myös Soukan täydennysrakentamisen mahdollisuuksia selvitetään yhdessä alueen asukkaiden, maanomistajien ja muiden toimijoiden kanssa. Vastaavaa työtä tehdään monella muullakin alueella Espoossa.\nHyväksyessään Karakallion täydennysrakentamisselvityksen huomioitavaksi Karakallion tulevissa asemakaavan muutoksissa ohjaavana ja kehittyvänä kokonaissuunnitelmana, kaupunkisuunnittelulautakunta päätti, että Karakalliosta tehdään täydennysrakentamisen pilottikohde. Pientaloalueiden täydennysrakentamisesta on tehty kokeiluja Friisilässä ja Nöykkiössä.\nOhjeita taloyhtiöiden lisärakentamiseen\nMaanhankinnan ja -luovutuksen sekä maankäyttösopimusten periaatteet


Templaatteja muiden mielen kontrollointiin - KotvaWrite Stories\nDavid Katzin Psykologian käsikirjassa (1958) mainitaan, että "Rohracter on määritellyt ajatuksen seuraavalla tavalla: Ajatukset ovat epähavainnollisia elämyskokonaisuuksia, joita ei voi palauttaa aistimuksiksi eikä mielteiksi ja jotka syntyvät tehtävän vaikutuksesta sekä liittyvät merkityksensä puolesta muihin aikaisempiin ajatuksiin." Tuossa väitetään, että ajatuksia ei voisi palauttaa mielteiksi, mutta se ei ole estänyt ihmisiä yrittämästä - ainakin mitä tulee muiden ihmisten mielteiden ounasteluun. Se, mikä erityisesti nykyajan kannalta on olennaista tässä, liittyy yhteistoimintaan ts. ei ole niin, että esim. jokin organisaatio tai yritys pyrkisi mallintamaan mitä sen sisällä ja siihen liittyen tapahtuu, vaan mallintamisen mahdollistajien joukkoon ei välttämättä kuulu ollenkaan esim. yrityksen johtohenkilöitä (mutta voisi kuulua), vaan kaikki tapahtuu työntekijätasolla ja heidän tuntemiensa/luottamiensa ihmisten avustuksella. Sellaisessa riittää kivasti tekemistä niin nuorille kuin vanhoillekin (ja kaikelle siitä väliltä), kunhan vain se, mitä tehdään, on keskusteltavissa olevaa. Yhteinen, intellektuellilta tuntuva puuhastelu saa myös tuntemaan olevansa elossa - varsinkin sellaisessa ympäristössä, jossa ei koskaan tapahdu mitään. Seuraavassa kuvaillaan tilannetta, jonka voi ajatella olevan järjestetty esim. Prismaan (ei välttämättä päde kaikilla paikkakunnilla).\nAjateltakoon tapahtumaa, jossa henkilö on hyllyistä muodostuvia käytäviä pitkin kulkien\na) tullut oikealta ja kääntynyt melko pikaisesti sinne suuntaan, missä tietää kassojen sijaitsevan,\nb) ylittänyt nopeasti leveän käytävän sivuilleen katsomatta, ehtien kuitenkin syrjäsilmällä näkemään jotain minne ei halunnut katsoa tarkemmin,\nc) päättänyt ettei halua kulkea suoraan kassoille, koska edessäpäin näkyi joku sellainen myyjä, joka herätti liikaa vääränlaisia tuntemuksia tai muistutti jostain, mitä ei sillä hetkellä halunnut tarkastella lähemmin,\nd) ei kuitenkaan viitsinyt kävellä kovin pitkälle kassarivien suuntaisesti, vaan halusi nopeasti kassojen luo ja niiden läpi, mihin vaikutti myös sekin, että hänet oli praimattu (eng. priming) tekemään jyrkkä 90 asteen käännös tietyssä kohdin ja jatkamaan sitten eteenpäin,\ne) kahdesta kassasta hän valitsee jälleen kerran vasemmanpuoleisen kassan kahdesta vaihtoehdosta, koska hänellä on jatkuvaa taipumusta sellaisen valinnan tekemiseen, minkä olisi myös kaupan\nvideokamerajärjestelmä tuettu käytöksentunnistusjärjestelmä voinut kertoa.\nHenkilön itsensä kannalta kassan valinta meni kuitenkin pieleen, koska hän päätyi juuri sille kassalle, jonka vastakkaisella puolella oli juuri asioimassa henkilö X tai joku sellainen, joka tuo vahvasti henkilö X:n mieleen joko sellaisenaan (tuntemuksien heräämisien kannalta lähes sama asia) tai yhdessä jonkin muun asian kanssa (esim. jokin esine kassan lähellä tai joku tyyppi kulkemassa ihmisvirrassa henkilön X kanssa samaan vuosikymmeneen viittaava hattu päässään).\nSe miten tiedettiin jo ennalta minkä kassan tämä kassoille kulkija tulisi valitsemaan, ei välttämättä ole edes kovin monimutkaiseen matemaattiseen selitykseen perustuva. Kun johdattelun toimivuutta on alun perin lähdetty kehittelemään on todennäköisesti lähdetty liikkeelle jonkinlaisesta vieruspistematriisista (*), yhdistetty siihen kerrytettyä tilastotietoa, seurailtu käytöstä videokameralla, johon on yhdistetty jonkinlaista käytöksenanalysointiohjelmointia, paranneltu matemaattisia malleja ja otettu lopulta varmuuden vuoksi käyttöön myös ihmisiä, jotka aiheuttavat (tai ovat aiheuttaneet jo aiemmin) esim. haluja vaihtaa kulkusuuntaa tietyssä kohtaa. Tämä toimii, koska ihmisillä ei ole taipumusta vaihtaa käytöstään jatkuvasti. Se, mikä tässä on erityisen mielenkiintoista, on se, että tämä toimii (monesti) myös silloin, kun kulkija tekee yhden tai useamman yllätyskäännöksen, sillä hänen mielessään on aktiivisena hermosolujen rykelmiä, jotka uuttavat häneen ideaa siitä, mihin hänen pitäisi kääntyä ja missä kohdin. Tässä mentäisiin hiukan myös filosofian puolelle, erityisesti kysymyksen "mitä on vapaa tahto" äärelle.\nIhmisillä on taipumusta etsiä muiden pään menoksi sellaisia toistuvasti käytettävissä olevia templaatteja, kaavoja ja malleja, jotka toimivat hyvin ja ovat vaikea tajuta riittävän nopeasti. Niiden kehittelyssä pyritään siihen, että a) niiden käyttöä on lähes mahdoton todistaa ja niitä voi varioiden käyttää loputtomiin (tällöin mallia ei oppia "ulkoa", eikä sen käyttöön voi täysin varautua). Ts. tällaisista malleista on tullut eräänlainen väkivallan korvike, joilla saavutetaan hiljaa erilaisia tavoitteita. Ne ovat usein melko yksinkertaisia, jotta niitä olisi helppo mallintaa tietokoneella ja jotta niiden toimivuudesta olisi mahdollista keskustella.\nErään havaintosanoilla täytetyn templaatin tuloksista voisi lukea mm. seuraavaa: Henkilö on havainnut asiat jokin4, jokin1, jokin5 ja jokin6, joissa yhdessä esiintyy niin paljon yhteistä tiedetyn asian jokin2 kanssa, että todennäköisyys sen tulemiselle tietoisuuteen on erittäin korkea. Yhteiset piirteet E, K, F ja G saavat vahvistumisien kautta aikaan mielessä "olevan" asian jokin2 tulemisen tietoisuuteen. Asia jokin3 ei todennäköisesti tule tietoisuuteen, koska sitä varten ei ole riittävästi "vihjeitä".\n(*) http://mathworld.wolfram.com/AdjacencyMatrix.html, http://mathworld.wolfram.com/IncidenceMatrix.html\n"Kun kuulemme sanan, asettuvat sanaan liittyvät merkitysyhteydet omalaatuisella tavalla esille; väliin on sanottu, että sana upotettu "sfääriin", johon mahtuu kaikki, mitä käsitteeseen sisältyy. Hollantilainen psykologi Grunbaum on kuvannut miellesisällön merkityksen omalaatuiseksi alueeksi sen sisällön ympärillä, joka käsittää siihen kuuluvien merkitysten epävakaiset havainnollistamiset, jotka on eri tavoin asetettu käyttövalmiiksi. Sama sana voi, aina siitä yhteydestä riippuen, missä se esiintyy, saada aivan erilaisen sfääriarvon." (David Katzin Psykologian käsikirjasta vuodelta 1958)\n<-- Itsensä syväjäädytystä epäilevän kuljetusketjusta\nOtaksumat - läpi yhteiskunnan käytetyt ikivanhat lievikkeet vallantarpeisiin -->


Isosisko Arkistot | Nainen.com\nPikkutyttö sai kuulla tulevansa isosiskoksi – hulvaton reaktio ei vastannut vanhempien…\nVideolle tallentui huvittava perhetilanne. Williamsin perheessä saatiin tietää, että heille on tulossa toinen lapsi. Vanhemmat päättivät kuvata videolle hetken, jolloin kertoivat videon kuvausaikaan lähes 3-vuotiaalle Kathryn-tyttärelleen,…\nOnko sinulla vanhempia sisaruksia? Jos vastaus on kyllä, saatat sitten tunnistaa itsesi tältä videolta. Ajatuksia, joita mielessä käy ovat muun muassa se, miksi sisaruksesi ovat saaneet syntyessään niin hyvät geenit, että heidän rintansa…


Hybriditapahtumat Clarion -hotellissa\nKasvotusten tapahtuvaa kohtaamista ei voi koskaan korvata. Joskus kuitenkin on tarve kommunikoida etäyhteyden avulla tai järjestää tilaisuus, jossa osa osallistujista on paikan päällä ja osa ei. Hybriditapahtumassa kohtaatte turvallisesti sekä etänä että paikan päällä.\nHybriditapahtuma onnistuu parhaiten, kun tekniikka ja tilat ovat kunnossa. Clarion -hotellien kokoustilojen laadukas nettiyhteys, huippuluokan tekniikka sekä toimivat tilat vastaavat vaativampiinkin tarpeisiin.\nMeillä on tarjota kolme erilaista hybridi -pakettia: Hybrid Basic, Hybrid Something Extra ja Hybrid Let’s Go Crazy. Valitse teille sopivin paketti ja jos epäröit, niin tarkennamme tekniikkakumppanimme kanssa tarpeenne ja toteutamme ne teille sopivalla kokonaisuudella!\nHybrid Basic -paketti sisältää Teams -alustan tai vastaavalla alustalla toimivan järjestelmän, videokameran, monitorinäytön puhujalle sekä tarvittavat esivalmistelut. Tekninen tukihenkilö on paikalla tilaisuuden alussa ja käy läpi, miten järjestelmää käytetään. Tukihenkilö ei ole paikalla tapahtuman aikana.\nHYBRID SOMETHING EXTRA\nHybrid Something Extra -paketti sisältää Teams -alustan tai vastaavalla alustalla toimivan järjestelmän, videokameran, monitorinäytön puhujalle sekä tarvittavat esivalmistelut. Paikalla on teknikko koko päivän ajan kanssanne.\nHYBRID LET’S GO CRAZY\nHybrid Let’s Go Crazy -paketti sisältää maksullisen alustan, joka mahdollistaa mm. viestiseinän ja äänestykset. Tapahtuman aikana paikalla on videokuvaaja, videoteknikko ja ääniteknikko. Paketti sisältää muutaman kappaleen esityskoneita, videomikserin, videokameran, monitorinäytön puhujalle, tarvittavat kaapeloinnit, kuljetukset sekä esi- ja loppuvalmistelut.\nSuomen Clarion -hotellit noudattavat viranomaisten antamia suosituksia sekä Nordic Choice Hotels -ketjun Safe Stay -hygienia- ja turvallisuustoimenpiteitä.\nJärjestetään yhdessä hybriditapahtumasi:\n+358 9 3417 4553 // events.helsinki@choice.fi\n+358 9 3417 4651 // events.cl.aviapolis@choice.fi\nTilaamalla uutiskirjeen suostut tietojesi turvalliseen käsittelyyn


Arc´teryx BETA AR JACKET MEN'S - Partioaitta\nM BETA AR JACKET\nArc´teryx M BETA AR JACKET\nKestävä suoja sadetta ja myrskyä vastaan. Lantiomittaisessa takissa on Gore-Tex Pro Shell -kalvo, vahvistetut hartiat ja kyynärpäät ja hupun alle mahtuu kypärä.\nblack cardinal night shade nighthawk\nArc'teryx Beta AR Jacket tarjoaa kestävän suojan sadetta ja myrskyä vastaan. Lantiomittaisessa vedenpitävässä takissa on Gore-Tex Pro Shell -kalvo, vahvistetut hartiat ja kyynärpäät ja hupun alle mahtuu kypärä. Vedenpitävä ja hengittävä Gore-Tex Pro Shell -kalvo. Vettä ja likaa hylkivä DWR-käsittely. Kaikki saumat teipattu. Ripustuslenkki. Ihonmyötäinen leikkaus ja muotoillut kohdat nivelien kohdalla takaavat hyvän liikkuvuuden. Leikkaus sallii käsien laajat liikeradat ilman, että takin helma nousee. Yhdellä kädellä kiristettävät nyörit helmassa ja hupussa. Helmassa vahva ja tukeva laminoitu lieri. Hupun kiristys onnistuu hyvin myös hanskat kädessä ja sen alle mahtuu kypärä. Kauluksessa laminoitu leukasuoja. Vettä hylkivät vetoketjut, missä naruvedin josta saa helposti kiinni eikä pidä ääntä kuten metallinen vedin. Suojakupu vetoketjulle sen kiinniollessa. Kainaloventilaatio ja hihoissa tarrakiristys. Sisäpuolella povitasku missä laminoitu vettä hylkivä vetoketju. Ulkopuolella kaksi suurta sivutaskua. Vahvikkeet hartioilla sekä kyynerpäissä.\nN80p-X GORE-TEX® Pro 3L / N40r-X GORE-TEX® Pro 3L\nPetri: "Laatu ala-arvoista. Kahden vuoden käytöllä kaikki vetoketjut hajalla ja helman saumat revenneet. Tämän hintaluokan takilta odottaa saavansa laatua. En voi suositella kenellekään."


Takaisin lähtöruutuun: 2013\nMahdoinkohan tänään yhyttää syyllisen siihen, että Ruusan uusimpaan loimeen on tullut pientä reikämuodostumaa? Vai oliko tämä Ruusan uuden kamun ensimmäinen ratsastus?\nRuusan suusta valuva neste ei ole kuolaa vaan vettä, jota poni kaikessa rauhassa siemaili tarhan vesipisteellä "ratsastajasta" täysin piittaamattomana.\nMutta miksi loimi pihattoponilla auringonpaisteisessa pikkupakkasessa?\nSyy on tietenkin ensisijaisesti ponitädin hysteerisyys. Hysteerisyyttä on tällä kertaa lietsonut tallilla nyt kiertävä flunssapöpö. Astmaatikolle pikkupöpökin voi olla iso murhe, joten kierrämme nyt virstan väärää mieluummin kuin vaaksan vaaraa. (Ja todennäköisesti poni sairastuu silti.)\nLähettänyt M klo 21:49 Ei kommentteja:\nRuoto suoraksi eli taannoisen pilatesratsastuksen antia\nOlin lauantaina pilatestunnilla, jolla elävänä jumppapallonani toimi työkaverini omistama new forest -ruuna.\nOpettaja alusti tuntia vertaamalla ratsastajaa reppuun. Myönnän, että olen ainakin viime aikoina ollut huonosti pakattu reppu.\nRepun ergonomistaminen aloitettiin keskittymällä jalkoihin. Painon pitäisi kuulemma levätä jalustimella päkiällä, pääosa painosta isovarpaan tyvellä. Isovarpaan lisäksi piti keskittyä rentouttamaan nilkkojen etuosa ja jatkaa rentoutusta ylöspäin aina lonkkaan asti.\nOikealla jalalla tehtävä jotenkin onnistui. Sen sijaan yhteys tädin aivoista vasempaan jalkaan on jo aiemmin todettu pätkiväksi eikä tilanne nytkään ollut sen parempi. Ja kun yritin korjata painoa sille vasemmalle isovarpaalle, tuntui kuin koko painopisteeni olisi valunut vasemmalle. Sama fiilis taisi olla ponilla...\nVasenta jalkaa etsimässä.\n"Juuri tuo on kehonhallintaa", hihkui opettaja, kun kerroin yhteysongelmista. Ongelman tiedostaminen on ensimmäinen askel sen korjaamiseen, kuulemma. Harmi vaan, että se seuraava askel, ongelman korjaus, on tuntunut ylivoimaiselta harppaukselta.\nMutta aivan kuin jalkojen rentoutus ei olisi ollut jo tarpeeksi haasteellista, seuraavaksi käytiin ylävartalon asennon kimppuun. Opettaja käskytti vetämään vatsan sisäänpäin lommolle ja samalla suoristamaan selkärangan.\nOlen jo aiemmin havainnut alkaneeni muistuttaa ponin selässä erehdyttävästi quasimodoa. Ongelman tiedostaminen ei kuitenkaan ole johtanut ryhtiliikkeeseen. En vain ole saanut kiinni siitä, mistä kohtaa ja millä lihaksilla asentoa pitäisi ryhtyä muuttamaan.\nQuasimodo vauhdissa. Juu, ihan tosissaan tästä lähdettiin.\nKatse eteenpäin mars!\nOpettaja käski suoristaa alaselän ja venyttää rankaa ylöspäin. Koska suulliset ohjeet eivät riittäneet, opettaja kävi käsiksi. Tökkäsi sormella palleaan, aivan rintalastan alapuolelle: "tuosta vatsa sisään". Toisella kädellä tuuppasi lapaluiden väliin: "tuosta eteenpäin".\nNiin ja sitten vielä katse eteenpäin! (Tämä on kuulemma ratkaisevan tärkeää.)\nJos saisin lantin joka kerta, kun yllätän itseni tuijottamasta ponin niskaa (jonka asento totta kai on ratsastuksen ensisijainen mittari, eikö niin), olisin jo yhdessä tunnissa rikastunut aika lailla. Valitettavasti tässä joutuu itse olemaan maksumiehenä.\nSilmien pitäminen silmänkorkeudella ja selän pitäminen suorana vaati aika paljon aivo- ja lihastyötä. Ja samaan aikaan olisi kuulemma pitänyt olla rento ja vielä hengittääkin! Tädin aivokapasiteetti alkoi tässä vaiheessa olla jo ylikuormittunut.\nPositiivista on kuitenkin se, että kun lähtötilanne on tosi paha, yhdessäkin tunnissa tapahtuu jo selvää parannusta.\nEi täydellinen istunta, mutta parempi.\nNyt kun vielä pääsisi ponin selkään vähän tiheämpään kuin kerran kahdessa kuukaudessa. Sitä ihmettä odotellessa olen yrittänyt sisäistää ydinoivallusta eli pallea sisään ja rinta ulos -juttua (ilman, että selkä menee notkolle) myös arkielämässä (paitsi tietysti nyt tietokoneella röhnöttäessä). Kävellessä yritän tavoitella samaa ideaa.\nLopuksi on vielä pakko arvuutella: minkä ikäiseksi arvioisitte lainaratsuni?\nEhkä sitä rentoutta pitää vielä hakea...\nVäittävät, että Ruusassa on samaa näköä kuin tässä ruunassa.\nOpettaja ainakin yllättyi suuresti kuullessaan vastauksen. Poni on nimittäin 28-vuotias. Siitä huomaa, että sitä on pidetty kuin kukkaa kämmenellä ja liikutettu säännöllisen monipuolisesti. Sitä ei ole unohdettu "eläkkeelle" rapistumaan.\nPappaponin hyvästä kunnosta kertoo jotain sekin, että se on ison pihattolauman kiistaton kuningas. Kuningas pitää huolen paitsi omasta asemastaan, myös alamaisistaan. Se ei siedä kiusaamista tai muuta huonoa käytöstä.\nP.S. Kuvat napsi viileää säätä uhmaten eräs tallitoveri, joka oli pilatesopen opastuksessa edellisellä tunnilla. Suurkiitokset vielä tätäkin kautta, jos kyseinen henkilö sattuisi eksymään tänne.\nLähettänyt M klo 21:45 2 kommenttia:\nLähettänyt M klo 17:49 2 kommenttia:\nLähettänyt M klo 18:18 2 kommenttia:\nLähettänyt M klo 16:41 Ei kommentteja:\nKetäköhän kuvailtaisiin otsikon sanoilla? Voitteko kuvitella, minun pikkuriiviötäni!\nUudella tallilla minut on täysin häkellyttänyt Ruusan saamien kehujen määrä. Se on kuulemma muun muassa kaikkien suosikki, niin nätti, niin kiltti, niin fiksu, itse ihanuus.\nKaiken huipuksi tallilla harjoittelussa oleva hieroja puhui tänään Ruusasta niin kauniisti, että jouduin nieleskelemään liikutuksen kyyneleitä. Hän sanoi muun muassa ymmärtävänsä hyvin, miksi jaksan aina vaan taistella tämän ponin puolesta.\nHieronta tuntui välillä ensikertalaisesta vähän oudolta.\nVaikka ponini on vaivainen, sen elämänilo ja -halu eivät ole jääneet huomaamatta muiltakaan. Vaikka eteen on tullut monenlaisia esteitä, Ruusa ei ole luovuttanut. Siksi minäkään en ole voinut päästää siitä irti.\nJoskus meille lähetetään enkeleitä opettamaan meitä. Suunnilleen näin tuumi hieroja.\nAika osuvasti sanottu, vaikka en olekaan varma, uskonko sen enempää enkeleihin kuin johdatukseenkaan. Mutta vaikka alunperin ajattelin, että minä opettaisin varsaa, olen saanut huomata olevani itse oppilaan roolissa (ks. esim tämä ja tämä teksti). Eikä Ruusan opetustehtävä ole vielä lähelläkään valmista.\nVälillä tuntui aika kivalta. Ruusalla oli vähän jumissa vasen eli tämä puoli kaulasta.\nMinulle on ollut jo pitkään selvää, että Ruusa on Elämäni Hevonen, oma ruusuni. Mutta en ole aiemmin tullut ajatelleeksi, että pikkubambi voisi olla muidenkin mielestä jotenkin erityinen.\nRuusan kiltteys epäilemättä saa aivan uudenlaiset mittasuhteet tällä uudella tallilla, jolla on kontrastina toinen 2-vuotias ponitamma.\nTämä toinen teini on ollut melko nopea suuntaamaan ihmistä kohti muutaman kipakan potkun tai "tervehtimään" hampaat edellä. Sellaisen rinnalla korvat hörössä jutteleva varsa näyttää suorastaan enkeliltä, vaikka jättäisikin ihmisen oman tilan sujuvasti huomioimatta.\nToki olen aina itse ollut sitä mieltä, että Ruusa on pohjimmiltaan kiltti. Silti olen tällä uudella tallilla yllättynyt ponin käytöksestä. Erityisesti sen käytöksestä laumassa.\nPoni on solahtanut laumaan kuin hansikas käteen. Teini on toistaiseksi ymmärtänyt jättää kukkoilut väliin ja väistänyt nöyrästi aikuisia. Toisaalta se ei ole myöskään paennut ketään, joten kenellekään ei ole tullut kiusausta ruveta jahtaamaan sitä.\nOnko tämä tosiaan sama poni kuin se Ruusa, josta on saatu yhtenään paikkailla sen järkkymättömän väistämättömyysperiaatteen jälkiä?\nOn se vähän näköjään saanut hampaastakin.\nVeikkaanpa silti, että Ruusa ei vielä ole paljastanut kaikkia korttejaan. Se epäilemättä tarkkailee laumatovereitaan mittailevasti: Kuka on heikko lenkki, jonka teinikin pystyy murtamaan? Kenen yläpuolelle on mahdollista päästä?\nP.S. Tänään tajusin, ettei Ruusa taidakaan kipristellä mahaansa mahakivun takia. Sen sijaan poni käyttää vatsalihaksiaan hengittämiseen, pumppaa kuin puhkurihevonen. Ei varsinaisesti hyvä merkki.\nLähettänyt M klo 21:14 Ei kommentteja:\nEi olisi kannattanut nuolaista ennen kuin tipahtaa. Ei nimittäin mennyt kauan ennen kuin uuteen tallipaikkaparatiisiimme luikerteli ensimmäinen käärme. Liero on kolminkertaisen heinäverkon muotoinen.\nPerjantaina huomasin, että Ruusa vetää mahaansa oudosti sisään. Kun koskin mahaan, poni yritti potkaista. Tyhmempikin täti pystyy tästä päättelemään, että ponilla on maha kipeä.\nVaikka Ruusa on nähty monesti ruokintapaikan heinäverkolla, se ilmeisesti ei ole paljonkaan saanut syödyksi. Ei vilkkaalla, pikaruokaan tottuneella teinillä oikein riitä kärsivällisyys askarrella heinää korsi kerrallaan verkkoviidakosta. Verkot ovat niin tiheitä, että sormellinenkin eläin (=täti) saa aika lailla nyhtää saadakseen mitään ulos.\nRuusa on kyllä yrittänyt, mutta tuntuu masentuvan aina, kun hampaisiin osuu narua heinän sijaan.\nEpäilemättä tässä on kyse tekniikasta, sillä kokeneemmat heinäverkon hammastelijat saavat näinkin tiukkaan pakatusta korsirehusta irti isoja suullisia kerrallaan. Ja muistuttavat möhköfantteja.\nMöhköfantit eivät saisi lihota enää grammaakaan, mutta tallinpitäjä päätti tehdä kompromissin: toiselta ruokapisteeltä poistettiin tänään yksi verkko.\nToivotaan, että Ruusa saisi hiukan helpotetulla ruokintapisteellä heinäverkkotekniikasta kiinni. Ja toivottavasti tämä tapahtuu ennen kuin poni saa mahahaavan (ellei ole jo saanutkin) - ja ennen kuin valtamerilaivan kokoiset möhköfantit tajuavat tilanteen. Möhköt nimittäin suosivat sitä toista ruokintapistettä.\nAinakin tilanne näyttää lupaavalta, sillä illalla sain tallinpitäjältä viestin: Ruusa syö helpotetusta verkosta hyvin.\nPonin mahalinja on muuttunut. Kuvassa poni hoitokarsinassa. Luupattijalan kylmäämistä olen jatkanut savella.\nHeinäverkon helpottamisen lisäksi sain luvan antaa Ruusalle lisäheinää hoitokarsinaan, että se varmasti saa syödäkseen. Saapahan poni samalla syödä vähän aikaa päivässä myös pää alhaalla, mikä on tällaiselle ahdaskurkkuiselle tärkeää.\nNyt sitten vaan peukkuja pitämään, että Ruusa jaksaa nyhrätä. Mutta taitaa olla taas matti tädin unikukkarossa, ilman nukkua.\nEhkä olisi varmuuden vuoksi parasta tähystyttää ponin maha samalla kun menemme klinikalle keuhkotarkastukseen runsaan viikon päästä.\nLähettänyt M klo 19:10 2 kommenttia:\nNäin tänään auringon.\nRuusakin hakeutui iltapäivällä tarhan aurinkoisimpaan kohtaan nautiskelemaan oudosta valilmiöstä silmät ummessa. Siellä se tönötti tarhakavereiden seassa. Laumassa oli sellainen rauha, ettei olisi uskonut sen saaneen uuden jäsenen vain puolitoista vuorokautta aiemmin.\nRuusa liittyi tähän laumaan vasta eilisaamuna, sillä sen piti ensin saada vapauttava tulos kakkatestistä. Nolla madonmunaa näytteessä avasi Ruusalle portin laumaelämään.\nAlkuun Ruusa oli hyvin vihainen siitä, ettei sen oleskelualueella ollut lainkaan ponille sopivaa ravintoa. Se hengaili hoitotilan ovella koko eilisillan ja pyrki jokaisen ihmisen mukana sisään.\nUuden paikan huono puoli:\nruokailuasento ei ole kovin ergonominen saati luonnollinen.\nJa kun teini ihmisvelvollisuuksiensa jälkeen palasi ulos, se juoksi ensimmäisenä pihattoon, tutki paikat ja totesi, että hänet oli jätetty ruoatta. Myöskään tarhasta ei löytynyt heinäkasoja. Varsin turhauttavaa ponille, joka on tottunut vaivattomaan ruokailuun.\nTänään poni ei enää ollut ovella odottamassa. Ponin reaktio oman ihmisen saapumiseen oli enemmänkin "ei nyt, mami, mulla on just ruokailu kesken". Ilmeisesti se on siis kyllästynyt odottelemaan heinäkasoja ja ryhtynyt nyhtämään korsirehunsa pienisilmäisten verkkojen uumenista kuten muutkin.\nHiukan ahdisti mennä tänään tallille, sillä eilen olin näkevinäni Ruusan ontuvan taas sitä vasenta etukinttuaan. Täksi aamupäiväksi liike oli kuitenkin onneksi puhdistunut. Toivottavasti näin jatkuu. Hätävarjeluksi jätin ponille suojat - siis todellakin molempiin etujalkoihin.\nAi niin, se aurinko. Se taitaa aina välillä paistaa risukasaankin.\nIhan pelottaa sanoa, että olen tilanteeseen kovin tyytyväinen. Pitkään korkoa kasvaneita univelkojakin olen jo hiukan saanut perityksi.\nRuusa on sopeutumassa uuteen kotiinsa mainiosti. Pari laumatoveria on jo jopa hörissyt sille, vaikka nuori neito toistaiseksi vielä mieluummin väistää muita ja kiljuu turpakosketuksesta kuin sika pistoksissa.\nMyös tädin sopeutuminen uuteen talliin on varsin hyvässä vauhdissa. Tätä on helpottanut se, että muutama tallin kävijöistä on jo ennalta tuttu eikä yrmynaamoja ole tullut vielä vastaan. Teiniponi on niin tallin kävijöiden kuin henkilökunnankin mielestä niin nätti ja lisäksi käyttäytyy mallikelpoisesti. Siis minun uppiniskainen pikku rimppanani!\n"Moi, olen Ruusa ja mun mami on ihan hysteerinen mun jaloista. Joudun pitämään tällaisia noloja suojia koko ajan." Tarhan pohjan karkeus ei tunnu ponia häiritsevän - ja tänä syksynä taidetaan muuten välttyä impparilta.\nNäin marraskuun tympeydessä aurinko on todellakin kaivattu vieras. Mutta ei se niin haittaa, vaikka sataisikin, sillä tällä tallilla ei tarvitse tarpoa mudassa eikä tihrustaa poniaan pimeässä. Kenttäkin kestää melkoisia määriä vettä muuttumatta lilluksi.\nVoi olla, että tämä positiivisuuspuuska vielä ampuu jalkaani ja huomenna löydän tarhasta kolmijalkaisen tai muuten sairaan ponin, tai ponihomma menee muuten vaan täysin persiilleen. Mutta saa kai sitä välillä hymyilläkin? Saahan?\nKäytiin tänään pikkuisen kurkistamassa, mitä maastoilla on uudessa kodissa tarjota.\nKauempana olisi kuulemma ihan hulppeutta tarjolla, mutta sinne asti emme ole vielä ehtineet.\nLähettänyt M klo 21:27 Ei kommentteja:\nJoskus ihmettelin tallinpitäjäkaverilleni, että miten hän voi hörinää kuullessaan heti tietää, kuka poni on äänessä. "Kyllä ne tunnistaa", totesi kaveri.\n"Moikka mami! Oisko ruokaa?"\nKuva vielä edelliseltä tallilta.\nJokunen päivä sitten yhtäkkiä tiedostin tämän, kun kävelin pimeässä Ruusan tarhalle. Tajusin, ettei minulla ollut epäilystäkään siitä, kenen ääni sieltä kuului. Tunnen oman ponini hörinän ja tunnen sen hirnahduksen. Ruusa käyttää tervehdykseen melko tasapuolisesti molempia ääniä riippuen siitä, miten kaukaa tervehtii.\nTotta kai oman poninsa äänen tunnistaa! Ja poni tunnistaa oman ihmisensä äänen.\nRuusan "puheliaisuus" on minusta yksi sen hellyttävimmistä ominaisuuksista. Pienenä se jäi usein hörisemään perääni tarhan portille, kun lähdin tallilta. Raukalla oli varmaan tylsää, kun joutui tarhailemaan kaksin 23-vuotiaan emänsä kanssa (ei kannata kokeilla tällaisia tarhausjärjestelyitä kotona).\nHevosen hörinä on ehkä kaunein ääni maailmassa. Etenkin silloin, kun se on tervehdys eikä vain palvelusväelle suunnattu vaatimus. Ja se lempeä hörinä, jolla tamma hellii varsaansa, on hörinöistä herttaisin.\nMinä en pääse nauttimaan tervehdyshörinöistä muiden kuin Ruusan (ja joskus herra S:n) kanssa. Muut hevoset juttelevat minulle lähinnä ollessaan jotain vailla.\n"Palvelija, vesiämpärini on tyhjä!" "Palvelija, tarvitsen lisää heinää!" Tällaisia käskyjä sain kuunnella Ruusan pitkäaikaisimmassa kodissa, jossa auttelin myös välillä tallihommissa. Ponien silmissä minä olin kävelevä juoma-automaatti ja heinäpaali.\nRuusa sen sijaan saattaa ihan vaan ilahtua jälleennäkemisestä. Ja kyllähän oman ponin näkeminen tätiäkin aina ilahduttaa, vaikka tallikäynti muuten aiheuttaisikin pääasiassa huolta.\nLähettänyt M klo 17:18 Ei kommentteja:\nKun oikein kovasti jotain päättää niin se sitten on toteutettava. Ja aamulla noustessani olin päättänyt, että Ruusan ei tarvitse hengittää tallinsa myrkyllistä ilmaa enää yhtään yötä.\nTuumasta toimeen, kävin katsomassa kahta pihattopaikkaa.\nMolemmissa paikoissa ongelmana on se, että heinät annetaan korkeilta ruokintapöydiltä, jolloin ruokailuasento ei ole luonnollinen. Muuta vikaa en paikka numero kahdesta keksinyt, joten samantien raapustimme puumerkit papereihin ja lähdin hakemaan Ruusaa uuteen kotiinsa.\nKun pakkasin Ruusan tavarat autoon, autossa alkoi leijua homeen tunkkainen haju. Edelleenkään en voi käsittää, miten saatoin viedä ponini tuohon talliin edes väliaikaisesti.\nMitä kauemmas taakse vanha talli jäi, sitä kevyemmäksi tunsin oloni.\nEn tiedä, onko tämä uusi paikka pysyvä koti, mutta ainakin se on ruokintasysteemeineenkin parempi vaihtoehto kuin edellinen talli. 45 minuutin yhdensuuntainen tallimatka kyllä vähän kirvelee.\nMutta ainakin poni saa nyt olla ulkona eikä minun tarvitse enää ajaa tallille aamuin illoin. Työkaverini mukaan tässä paikassa hoitolupauksiin voi sataprosenttisesti luottaa. Työkaverini on viihtynyt paikassa poneineen jo ainakin toista vuotta, ja hän on omastaan yhtä tarkka kuin minäkin.\nToivotaan, että tuosta ruokintatavasta nyt ei tule ongelmaa.\nMuuten puitteet ovat huippuluokkaa. Tarhassakin voisi kastumatta kävellä pikkukengissä, vaikka esteri on taas levitellyt taivaalla takapuoltaan melkeinpä viikon putkeen.\nSokerina pohjalla tallivuokra on Ruusan erikoishoitomaksujenkin kanssa pienempi kuin edellisessä paikassa (ainakin nyt toistaiseksi, katsotaan mitä mieltä ovat jos inhalaattorivelvollisuudet jatkuvat pitempään).\nLähettänyt M klo 21:36 1 kommentti:\nTänään selvisi, että Ruusa ei pääsekään pihattoon, jonka luulin olevan jo kokolailla sovittu. Pihatonpitäjän tuttava olikin ilmaantunut tallipaikkatarpeineen ja kuulemma ensimmäinen sopimuksen allekirjoittaja saa paikan.\nOlisin toki allekirjoittanut sopimuksen jo aiemmin, jos tallinpitäjä ei olisi pyytänyt odottamaan paria päivää sen yhden ponin kuumetapauksen vuoksi. (Kuume on mennyt ohi eikä muillakaan hevosilla ole ollut oireita, joten voinee turvallisesti olettaa, että Ruusan tallissa ei ole tarttuvaa tautia.)\nRuusa odottelee mamia.\nUusi takki on vielä vähän reilu, mutta ei tunnu kinnaavan mistään.\nMyös varavaihtoehtoni tuli sittenkin siihen tulokseen, ettei voi ottaa Ruusaa. Ymmärrän kyllä, sillä Ruusan vieminen sinne olisi vaatinut meiltä molemmilta aikamoisia ponnistuksia.\nYhtä kaikki lopputulos on Ruusan kannalta masentava: tiedossa ei ole uutta, parempaa kotia. Ainakaan kovin pysyvää.\nYksi melko kaukana asuva ponikasvattaja tosin on tarjonnut ponille hätämajoitusta varsapihatossa. Tämä olisi todellakin vain hätämajoitus, sillä paikka ei sijaitse järkevän matkan päässä kummastakaan kodistani. Ei ole kivaa ponin kannalta, että sitä reuhdotaan koko ajan uusiin paikkoihin ja rutiineihin. Mutta ei se nykyiseenkään paikkaan voi jäädä odottelemaan.\nHuominen vapaapäivä menee siis aika tiukasti tallipaikan metsästykseen.\nYhden kaverini kanssa keskustellessa muuten kävi ilmi, että myös hän tuntee Ruusan nykyisen tallin. Hän ei voinut käsittää, miksi yhteinen tuttavamme oli suositellut minulle tätä tallia, sillä tuttava on kuulemma itsekin monet kerrat riitaantunut näiden tallinpitäjien kanssa.\nJa minä kun olen aina luottanut tähän tuttavaan ja kuvitellut, että hän pitää minusta. Olen tainnut olla väärässä.\nLähettänyt M klo 18:48 3 kommenttia:\nElän jotain hippivaihetta, jossa tekee mieli etsiä vaihtoehtoja kuolaimelle. Niinpä tilasin jokin kuukausi sitten Ruusalle Orbitless-kuolaimettomat. Vasta tänään päästiin niitä kokeilemaan. (Ja ensimmäistä kertaa kokeilussa olivat myös tuollaiset meidän uudet ihan valjakkouskottavat ajo-ohjammekin.)\nFiilikset tiivistyvät yllä olevaan kuvaan. Tai oikeastaan tuossa poni on sentään vielä jollain tapaa hanskassa. Poni ei ole koskaan ollut niin hankala ajaa kuin tänään! Tuntui, ettei siihen tällä päävehkeellä saanut minkäänlaista kontrollia.\nRuusa otti hiukan kierroksia, kun tallitytöt tulivat maastosta ja kiersivät vielä muutaman kerran kentän ympäri kulkevan polun. Poni teki kaikkensa vapautuakseen ihmiskontrollista ja lopulta saikin riuhtaistua itsensä irti. (Luojan lykky, että olimme kentällä keskenämme.) Tarjosimme siis runsain mitoin vauhdikasta viihdettä tallin ruuhka-aikaan.\nTaisi olla viimeinen kerta, kun Ruusalla ajetaan kuolaimettomilla. Varmaan tuo orbitless oli myös väärin asennettu, mutta se oli selvästi aivan liian pehmeä riehakkaalle teinille.\nLopuksi sentään päästiin jonkinlaiseen yhteisymmärrykseen, mutta nihkeää oli. Kuolaimilla poni oli viime ajossa sata kertaa parempi.\nOhjat tuntuivat melko liukkailta, mutta ihan kivoilta. Pitää varmaan seuraavan kerran käyttää jotain sellaisia hanskoja, joista pitävä materiaali ei ole kulunut pois.\nMentiin me tähänkin suuntaan.\nJotain tolkkua. Taustalla Ruusan oma kulkupeli.\nP.S. Tallinvaihtosuunnitelmat ovat mutkistuneet, sillä en saa valitsemani paikan tallinpitäjää kiinni. Harmittaa, jos poni joutuu tämän takia olemaan taas yhden viikon tallissa, jossa se ei saa henkeä.\nLähettänyt M klo 21:15 Ei kommentteja:\nRuusan vaivojen hoito on vienyt viime aikoina melko runsaasti resursseja, sillä viime klinikkareissun saldona oli kolmen eri lääkkeen reseptit.\nPillerit (Histec) kahdesti päivässä on helppo toteuttaa. Toinen inhaloitavistakin lääkkeistä on pikkujuttu, kun se pitää antaa vain kerran päivässä. Mutta sitten on se lääkkeenpirulainen, jota pitää tumpsutella Ruusan rööreihin kahdesti päivässä.\nTähän pulmaan ei löytynyt muuta ratkaisua kuin se, että käyn tallilla aamuin illoin. Pysyn siis Ruusan tilanteesta kartalla tuskallisen hyvin. (Haaveeni Ruusan pikaisesta muutosta toiseen paikkaan ei ole vielä toteutunut.)\nKun eilen menin tallille iltavuoron jälkeen, tallin sisäilmaa olisi melkein voinut leikata veitsellä. Ja ponini seisoi karsinassa sieraimet levällään, kyljet pumpaten.\nMinusta tuntuu kuin tallisopimuksen sijaan olisin allekirjoittanut ponin kuolemantuomion.\nMiten saatoin tuoda Ruusan tällaiseen paikkaan?\n(Tarkoitushan oli saada poni pihattoon, mutta fiksu ihminen olisi ottanut huomioon sen, että sairastuessaan poni joutuisi olemaan tässä tallissa.)\nKaiken huipuksi tallissa oli eilen yksi poni kuumeessa. Tänään kyseinen poni oli taas aivan normaali, mutta silti pelottaa. Jos tähän päälle vielä iskee virus, viimeistään se voi olla Ruusan menoa. Etenkin, kun virusepidemia tallissa estäisi tallinvaihdon - eihän kukaan halua ottaa nurkkiinsa ponia tautitallista.\nJos kauhuskenaario jää toteutumatta, Ruusalla on hyvät mahdollisuudet päästä muuttamaan tulevana viikonloppuna. Olisi vain valittava kahden erilaisen paikan välillä.\nYritän kovasti pähkäillä, missä Ruusalla olisi parhaat mahdollisuudet säilyä hengissä. Luottamukseni omiin tallivalintakykyihini on kuitenkin kokenut sen verran pahan kolauksen, että olo on lähinnä lamaantunut.\nPientä valoa pääni sisäiseen pimeyteen toi tänään ponin asenne. Parin sadepäivän jälkeen pilkistellyt aurinko sai Ruusan sisäisen villivarsan pulpahtamaan pintaan sellaisella voimalla, että alkukäynneistä tuli alkupukkisarjoja.\nPoni ei olisi millään malttanut pysyä nahoissaan siihen asti, että sain kentän portin suljetuksi takanamme.\nLaukkailuenergiaa riitti kunnon hikeen asti.\nEhkä se vähän lohduttaa, että Ruusassa on kaikesta huolimatta vielä virtaa. Se ei ole vielä antanut periksi, vielä riittää elämänhalua.\nMinulle on aina väitetty, että ponin on vaikea pukittaa pää ylhäällä.\nMutta riekkumisen jälkeen hengitys ei ottanut tasoittuakseen millään. Kävelytin ponia lopuksi sellaiset 10 minuuttia. Silti Ruusa vielä puoli tuntia myöhemminkin oli silminnähden hengästynyt.\nVoin vain toivoa, ettei tämä runsaan kuukauden tallipaikkaharha-askel ole ehtinyt tehdä ponistani keuhkokroonikkoa.\nLähettänyt M klo 17:40 Ei kommentteja:


Rento hippipaita, tilaa Naamiaisasut aikuisille Vegaoo.fi:ltä\nM / L 4ZVXT746, XL 4ZVXT748\nMitä sitä hermoilemaan!\nTähän hippipaitaa kuuluu myös värikäs otsanauha (housut eivät kuulu asuun). Yläosa on pitkähihainen, valkoinen paita, jonka päälle on ommeltu monenkirjava paisley- liivi. Liivin alareunaa koristavat pitkät, ruskeat hapsut. Paidassa on melko syvä V- mallinen kaula-aukko, jonka ympärille on ommeltu kullanväristä nauhaa ja violetteja tekotimantteja. Asun täydentää leveä otsanauha, joka tuo esiin saman paisley- kuvion kuin valeliivissä. Pitkä nauha on helppo sitaista omien hiustesi tai peruukin päälle aidon hipin tapaan. Lisää asuun omat farkkusi tai vaikkapa rennot shortsit, ja olet valmis chillaamaan vaikka koko päivän naamiaisissa tai vaikkapa penkkareissa!\n60- ja 70-luku - Naamiaisasut aikuisille\nHipit - Naamiaisasut aikuisille\nH:lla alkavat naamiaisasut - Naamiaisasut aikuisille


Pablo Zabaleta Archives | Vaihtopenkki.com\nEtusivu » Pablo Zabaleta\n16.7.2019 Mico Tuominen Uutiset\nKuva: TT, Kirsty Wigglesworth West Hamin argentiinalaispuolustaja Pablo Zabaleta on paljastanut tulevan kauden jäävän hänen viimeiseksi Englannin pelikentillä. 34-vuotiaalle Zabaletalle tuleva kausi on jo...\n18.2.2019 Mico Tuominen Siirtomarkkinat\n30.11.2018 Mico Tuominen Uutiset\nZabaletan mukaan West Ham tarvitsee Nasrin tuomaa laatua\n22.11.2018 Pasi Rosti Uutiset\nValioliigaseura West Ham on käynyt neuvotteluita Manchester Cityn ja Arsenalin entisen pelaajan Samir Nasrin kanssa lyhyestä sopimuksesta. Ranskalainen vapautuu 18 kuukauden mittaisesta dopingpannasta joulukuun lopulla. Harjoittelun...\nZabaleta tyytyväinen voittoon – “Tärkeää itseluottamuksen kannalta”\n17.9.2018 Alkio Uutiset\nWest Ham United onnistui eilen kaatamaan Evertonin vieraskentällä ja ottamaan vihdoin viidennessä ottelussaan kauden avauspisteet. Voitto oli myös ensimmäinen manageri Manuel Pellegrinille West Hamin...\nZabaleta palaa Etihadille\n1.12.2017 Alkio Uutiset\nSeuraavana joukkueena Manchester Cityn jo kahdentoista ottelun mittaiseksi venynyttä voittoputkea Valioliigassa yrittää katkaista West Ham United sunnuntaina Cityn kotikentällä Etihad Stadiumilla pelattavassa ottelussa. Kertoimet...\nZabaleta: West Hamin heikko alku ei Bilicin syy\n4.10.2017 Alkio Uutiset\nWest Ham Unitedin kausi Valioliigassa käynnistyi todella heikoin tuloksin. Se pelasi kolme ensimmäistä peliään vieraissa ja hävisi jokaisen. Jo viime talvena potku-uhan alla olleen...\nManchester United näytti kaapin paikkaa West Hamia vastaan, Valioliiga-kierroksen viimeisessä ottelussa sunnuntain illassa, ja on saanut osakseen kehuja niin Arsenal-legenda Thierry Henryltä kuin ex-United...\nYaya Tourén aika Manchester Cityssä näytti olevan lopuillaan jo kauden alussa, kun Pep Guardiola jätti norsunluurannikkolaisen nimeämättä Mestarien liigan lohkovaiheen pelaajaryhmään. Valioliigassakaan Touré ei mahtunut edes kokoonpanoon ennen marraskuuta. Joukkueen kahdennessatoista pelissä keskikentän konkari pääsi kuitenkin avauskokoonpanoon ja käytti paikkansa täydellisesti hyväkseen: City voitti Crystal Palacen 2-1 ja Touré iski joukkueensa molemmat maalit. Tuon jälkeen Touré on pelannut kahta lukuunottamatta jokaisessa liigaottelussa. Nyt The Guardian raportoi, että Guardiola ja seuran urheilutoimenjohtaja Txiki Begiristain ovat vakuuttuneet Tourén tasosta ja aikovat tarjota miehelle uutta sopimusta. Touré siirtyi Manchester Cityyn Barcelonasta vuonna 2010 ja on siitä lähtien ollut keskikentällä tärkeä osa pelin jokaisessa vaiheessa. Miehen agentin Dimitri Selukin mukaan Tourélla on pöydällä mielenkiintoisia tarjouksia muualtakin, joten nähtäväksi jää, jatkaako 34-vuotias Cityssä enää ensi kaudella. Toinen Cityn pitkäaikainen pelaaja, oikea laitapuolustaja Pablo Zabaleta puolestaan ilmoitti lauantaina, että jättää joukkueen kesällä sopimuksensa päättyessä. 32-vuotias argentiinalainen siirtyi Manchesteriin vuonna 2008 ja on nykyjoukkueesta kolmanneksi pisimpään seuraa edustanut kapteeni Vincent Kompanyn ja tällä kaudella Torinossa lainalla olleen Joe Hartin jälkeen. Hän on ollut mukana tekemässä Citystä jättiläistä. [caption id="attachment_1990" align="aligncenter" width="1824"] Pablo Zabaleta vahvisti jättävänsä Cityn kesällä. Kuva: Alloverpress.fi[/caption] "Kun saavuin ensimmäisen kerran Manchesteriin, se tuntui samalta kuin aikani Barcelonassa Espanyolissa pelatessani", Zabaleta sanoi. "Emme olleet kaupungin suurin joukkue. Samaa ei voi sanoa enää nyt. Muistan siihen aikaan Sir Alex Fergusonin puhuneen "äänekkäistä naapureista" ja se on jotain mitä olen ollut siitä lähtien." "Minun mielestäni emme voineet antaa ihmisten puhua niin meistä. Ajattelin, että jos he kutsuvat meitä äänekkäiksi naapureiksi niin pidetään enemmän ääntä kaupungissa, todistetaan että olemme joukkue joka pyrkii suuriin saavutuksiin ja on ehkä jonain päivänä kaupungin ykkösseura." Zabaletan aikakaudella Manchester City voitti Valioliigan kahdesti ja FA Cupin kerran. Yhteensä mies on edustanut seuraa peräti 332 kertaa, kun kautta on jäljellä vielä kaksi ottelua.\nManchester City tarjoaa Tourélle jatkoa, Zabaleta lähtee\n15.5.2017 Alkio Siirtomarkkinat\nYaya Tourén aika Manchester Cityssä näytti olevan lopuillaan jo kauden alussa, kun Pep Guardiola jätti norsunluurannikkolaisen nimeämättä Mestarien liigan lohkovaiheen pelaajaryhmään. Valioliigassakaan Touré ei...


Lukijoilta: Joukkoliikennettä kansalle | Pohjalainen\nVaasan kaupungin vuonna 2016 hyväksytyssä energia- ja ilmasto-ohjelmassa esitetään, että Vaasa olisi hiilineutraali vuonna 2035.\nTein valtuuston kokouksessa (7.10.2019) aloitteen, että hiilineutraaliustavoitetta aikaistetaan jo 2020-luvulle. Esitin, että tavoitteen saavuttamiseksi laaditaan tiekartta, jossa otetaan kantaa keinoihin, kustannuksiin ja aikatauluun.\nTiekartassa tulisi pohtia tieliikennepäästöjen dramaattista vähentämistä, kivihiilen ja öljyn korvaamista lämmityksessä ja sähköntuotannossa sekä hiilinielujen kapasiteetin kasvattamista. Tiekartassa ei tarvitse olla vastaukset kaikkiin kysymyksiin, vaan tilaa olisi myös tulevaisuuden innovaatioille.\nSamankokoisten kaupunkien vertailussa Vaasa on onnistunut vähentämään päästöjään kolmanneksi eniten. Kaukolämmön tuotannossa hiilen käyttö vähenee 30 prosentilla kesään 2020 mennessä Vaskiluodon massiivisen maanalaisen energiavaraston myötä.\nAsiat ovat siis menossa hienoon suuntaan paitsi tieliikennepäästöjen osalta. Vaasa on yksi Suomen autoistuneimpia kaupunkeja ja trendi ei ole taittumassa.\nTieliikenne tuottaa yli 30 prosenttia hiilidioksidipäästöistä Vaasassa (kuntien kestävän kehityksen hiilidioksidiraportti). Tämä tarkoittaa, että meidän on panostettava joukkoliikenteeseen ja parannettava sitä tuntuvasti.\nJoukkoliikenteen täytyy olla aidosti toimiva ja houkutteleva vaihtoehto, jotta sen voisi valita yhä useampi työssäkävijä. Joukkoliikenteen suunnittelussa ja toteuttamisessa olisi suotavaa, että kaikki työssäkäyntialueen kunnat tekisivät siinä yhteistyötä.\nVoimme olla paljon kunnianhimoisempia hiilineutraaliuden saavuttamisen suhteen.\nAutoistumisen asteen laskeminen ja panostaminen toimivaan joukkoliikenteeseen ovat juuri niitä toimia, joilla teemme muutoksen. Nämä asiat ovat kuntien omissa käsissä eli suoraan valtuustojen päätäntävallan alla.\nSen jälkeen, kun asetimme Vaasan tavoitevuoden, moni muu kaupunki on asettanut paljon kunniahimoisemman, esimerkiksi Joensuu 2025, Turku 2029, Espoo 2030.\nGlobaalit näkymät, EU:n linjaukset sekä valtakunnallinen lainsäädäntö ja hankerahoitus osoittavat suuntaa kohti nopeaa hiilestä luopumista.\nVaasan kannattaa olla tässä asiassa eturintamalla Pohjolan energiapääkaupunkina.\nIvanka Capova (vihr.)


OK-Yhtiöt Oy - Ostamme energiapuuta metsänomistajilta\nOstamme energiapuuta metsänomistajilta\nEnnen riukuuntumista hoidettu nuori metsä tuottaa myöhemmin hyvää tukkipuuta. Voit tarjota meille pystykauppoina harvennusikäistä nuorta metsää, joka kuuluu Kemera-tuen piiriin. Kantorahatulojen ansiosta pystykauppa on myös taloudellisesti kannattava vaihtoehto.\nOstamme lisäksi hankintakauppoina kokopuuta, karsittua rankaa ja hakkuutähdettä. Metsänomistajana sinun kannattaa olla meihin yhteydessä ennen hankintatyön aloittamista. Näin varmistamme juuri kohteeseen sopivat käytänteet. Neuvomme esimerkiksi energiapuulle sopivimmat varastointitavat ja kerromme hakkuutähteen keruulle asetetuista vaatimuksista.\nEnergiapuun korjaaminen myyntiin on niin metsänhoidon kuin metsänomistajan taloudellisen edun kannalta kannattava vaihtoehto. Teemme puunhankintaa ympärivuotisesti. Metsänomistajien lisäksi ostamme energiapuuta muun muassa metsänhoitoyhdistyksiltä ja metsäyhtiöiltä.\nMyymme laadukasta haketta lämpölaitoksille\nHaketamme puuaineksen juuri asiakkaidemme lämpölaitoksiin sopivaksi laaduksi. Energiapuut korjataan lähiseudulta, joten hakkeessa on vain kotimaista puuainesta. OK-Yhtiöiltä haketta ostaessasi tuet samalla paikallisia urakoitsijoita.\nEnergiapuun hakkuussa ja varastoinnissa noudatettavien kriteerien ansiosta saamme juuri käyttötarkoitukseen sopivaa haketta. Rankapuusta tuotamme tasalaatuista haketta, jota käytetään etenkin pienissä lämpölaitoksissa. Hakerekkamme toimittaa hakkeen suoraan kohteeseen. Toimitusvarmuuden takaa omissa käsissä oleva tuotanto- ja kuljetusketju. Isompiin voimalaitoksiin toimitamme haketta, joka tehdään pääsääntöisesti avohakkuun yhteydessä syntyneestä hakkuutähteestä.\nKokopuuksi luokitellaan karsimaton puu eli puu korjataan myyntiin runkoineen, oksineen ja latvoineen.\nKarsittu ranka on karsittu puu, eli puusta on tällöin poistettu kaikki oksat ja latvus.\nHakkuutähteellä tarkoitetaan puunkorjuun aikana kertyvää oksa- ja latvusmassaa. Keräämme energiapuuksi kuusikkovaltaisilta päätehakkuualoilta kertyvää hakkuutähdettä.\nEnergiaksi hyödynnettävät puut eivät runkonsa puolesta vielä sovellu muuhun puunjalostus käyttöön. Siksi energiapuut kannattaakin myydä eteenpäin, jos niitä ei ole tarkoitus hyödyntää omassa taloudessa. Voit tarjota meille myös muita energiapuulajeja, kuten sahateollisuuden sivutuotteita, polttoon meneviä kuormalavoja tai kantoja. Niiden osalta teemme ostopäätöksen tapauskohtaisesti.\nToimihenkilöpalvelut liiketoiminnan tueksi\nTarjoamme asiantuntemustamme toimihenkilöpalveluina yrittäjien liiketoiminnan tueksi. Olemme hallinnoineet esimerkiksi junaradan varsien hakkuuta ja sähkölinjojen vierimetsänhoitoa. Teemme myös puukaupallisia tehtäviä, leimikon suunnittelutöitä ja korjuiden valvomista.


Saako nykyään tyttö olla tyttö ja poika olla poika? Jari Sinkkonen: sukupuolien häivyttäminen on aikuisten päähänpinttymä – Ruuhkavuodet.fi\nKuva: Pixabay JetraTull\nMaailma muuttuu kovaa vauhtia elämän eri osa-alueilla. Monia ihmisiä hämmentää nopeat muutokset ja pyrkimykset muuttaa maailmaa erilaiseksi. Yksi hämmentävä asia on jutut liittyen sukupuolineutraaliuteen. Aiheeseen liittyy monenlaisia termejä, joita on vaikea hahmottaa. Saako enää tyttöjä sanoa tytöiksi ja poikia pojiksi? Jotkut vanhemmat eivät halua kertoa muille ihmisille vauvansa sukupuolta vaan se halutaan pitää salassa. Vauvoille halutaan antaa sukupuolineutraaleja nimiä ja liikennemerkkejä muutetaan sukupuolineutraaleiksi. Jotkut kritisoivat myös joulupukkia, siitäkin pitäisi saada jollain tavalla sukupuolineutraali.\nPyrkimys sukupuolineutraaliuteen hämmentää\nViime vuosina maailma ja Suomi on muuttunut monella tavalla. Yksi monia ihmisiä hämmentävä asia on sukupuolineutraaliuteen pyrkiminen elämän eri osa-alueilla. Tähän aiheeseen liittyy monia termejä, joita on vaikea hahmottaa ja ne saattavat lisätä hämmennystä entisestään. Puhutaan ainakin sukupuolineutraalista, sukupuolisensitiivisestä ja sukupuolitietoisesta.\nLue myös Toiveissa tyttö, mutta tulossa onkin poika! -Saako vauvan sukupuoleen pettyä?\nMonia arkipäiväisiä asioita on viime aikoina muutettu tai halutaan muuttaa sukupuolettomiksi. Esimerkki tällaisista on sukupolineutraalit yleisövessat ja liikennemerkit. Jotkut vanhemmat eivät halua kertoa muille ihmisille vauvansa sukupuolta vaan se halutaan pitää salassa. Pelätään, että sukupuoli ohjaa liiaksi lapsen käyttäytymistä ja toimintaa. Vauvoille halutaan antaa sukupuolineutraaleja nimiä. Jollain tahoilla on myös mietitty, että voiko joulupukkikaan enää olla miespuolinen vai pitääkö sekin muuttaa sukupuolettomaksi. Ainakin Tukholman katukuvaan on ilmestynyt jo sukupuolineutraaleja päiväkoteja.\nKuva: Pixabay / ShuaiGuo\nSaako nykyään tyttö olla tyttö ja poika olla poika?\nYksi hämmentävä asia on se, että välillä kuulee puhuttavan, että tyttöjä ei saisi kaikkialla kutsua tytöiksi ja poikia pojiksi. Joissakin yhteyksissä heitä kutsutaan vaan lapsiksi. Jari Sinkkonen on todennut Ilta-Lehdessä: ”on ihmisoikeus saada olla jompaakumpaa sukupuolta”. Hänen mielestään sukupuolien häivyttäminen on aikuisten päähänpinttymä, joka ei ole lähtöisin lasten tarpeesta tai kehityksestä. Sinkkosen mielestä sukupuolineutraali kasvatustyyli hämmentää lapsia. Helsingin Uutisissa Jari Sinkkonen kommentoi: “Se ajattelu, että lasta ei saisi sanoa tytöksi tai pojaksi, vaan pelkästään “lapseksi”, se on pöhkö”.\nTyttöjen ja poikien lokeroiminen\nOn monenlaisia tyttöjä ja poikia, eikä suinkaan kaikki tykkää tehdä samanlaisia asioita. Tytöt voivat olla rasavillejä ja tykätä rajuista leikeistä. Pojat voivat puolestaan olla herkkiä ja tykätä hoivaleikeistä. Jari Sinkkosen mielestä on tärkeää, että lapsi löytää omassa elämässä iloa tuovat asiat eikä häntä liikaa ohjata tietynlaiseen rooliin. Olipa ne sitten tytöllä autoleikkejä ja pojilla leikkejä, jotka on yleensä ajateltu olevan tyttöjen leikkejä. Jotta lapsi saisi vapaasti olla oma itsensä tarvitaan asennekasvatusta eikä sukupuolten häivyttämistä.\nMitä ajatuksia sinulla on kyseisestä asiasta? Oletko sinä kokenut hämmennystä asian suhteen?\n6 thoughts on “Saako nykyään tyttö olla tyttö ja poika olla poika? Jari Sinkkonen: sukupuolien häivyttäminen on aikuisten päähänpinttymä”\nHanna Salonen sanoo:\nKyllä tyttöjä pitää saada sanoa tytöiksi ja poikia pojiksi. Jokainen lapsi on erilainen ja vaikka tyttö leikkii autoilla ja kiipeilee puissa se ei tee tytöstä poikaa. Eikä se että poika tykkää leikkiä nukeilla ja hoitaa kotia tee hänestä tyttöä. Leikit ja mieltymykset eivät muuta sukupuolta. On vaarallista lähteä kuvittelemaan että lapsi ei olekaan tiettyä sukupuolta sen perusteella mitä hän tykkää tehdä. Se hämmentää lasta ja saa hänet epävarmaksi ja identiteetti kärsii. Kun alusta asti pidetään kiinni omasta sukupuolesta esim. että tyttö on tyttö joka tapauksessa mutta hän tykkää leikkiä poikien leikkejä poikien kanssa antaa hänelle mahdollisuuden löytää oman terveen identiteetin.\nAstrid Jyrkinen sanoo:\nTosiasiaa ei voi muuttaa, joten olemme tyttöjä ja poikia.\n“On ihmisoikeus saada olla jompaakumpaa sukupuolta”. Piti ihan tarkistaa, että juttu on tältä vuodelta. Hirvittää, että lastenpsykiatri päästää tällaista suustaan vielä vuonna 2021.\nKyse ei minusta ole useinkaan lapsen oikeudesta tulla kutsutuksi tytöksi tai pojaksi vaan aikuisten oikeudesta kutsua lapsia tytöiksi ja pojiksi. En ole koskaan tavannut lasta, jonka vanhemmat eivät kerro sukupuolta. Tämä ei oikeasti ole iso ilmiö. Sukupuolen käyttämisestä lasten erottajana sen sijaan on monille lapsille haittaa. Lapsilapsilaumassa ainoa tyttö tai poika jää helposti syrjään. Olen esimerkiksi nähnyt, että pihalla ainoa poika on jäänyt ilman kaveria ja että jalkapallojoukkueen ainoa tyttö saa jatkuvasti sukupuoleen kohdistuvaa kritiikkiä. Lasten pitäisi saada olla sellaisia tyttöjä tai poikia kuin ovat. Aikuisten pitäisi kuitenkin miettiä, miksi on tarpeellista erotella lapsia kutsumalla lapsia tytöiksi ja pojiksi. Onko se oikeasti lähtöisin lapsen tarpeista?\nSamaa mieltä kuin Jari Sinkkonen sanoo:\nNo juuri näin! Hyvä että vielä löytyy järjen ääntä. Kaikki saavat olla sellaisia kuin ovat, ilman että tarvitsee valehdella biologisista faktoista.\nEn käsitä, että jotkut ihan tahallaan sanovat etteivät lapset ole tyttöjä ja poikia. Totta kai ovat! Jos vanhemmat ovat lesboja tai homoja, jotkut ehkä haluavat lapsensakin kuuluvan samaan kastiin. Minusta on ihanaa nähdä pikkutyttöjen ja -poikien olevan juuri sitä mihin he ovat kasvaneet, ilman mitään pakko-opetuksia miten pitäisi olla. Itse leikin pienenä niin nukeilla kuin autoilla ja junillakin. Se ei minua kuitenkaan pojaksi muuttanut, nautin tyttönä olosta. Lapset saavat olla sitä mitä ovat, jo syntymästä asti. Tietysti saattaa joitain geenimuunnoksia tulla jonkin lapsen kohdalle, mutta yleensä se havaitaan jo pienenä ja häneen pitää suhtautua kuten hän itse haluaisi.


Virta uudistamaan Kuusamon Juuston brändiä | M&M\nVirta uudistamaan Kuusamon Juuston brändiä\nM&M, 8.5.2017 10:19\nKuusamon Juuston toimitusjohtaja Jyrki Vaittinen. Outi Järvinen\nKuusamon Juusto on aloittanut yhteistyön Virta Helsingin ja IPG Mediabrandsiin lanseeratun sisältötiimi Marvelouksen kanssa. Yhteistyö kattaa sisältö, some –ja mediatoimistopalvelut. Virta Helsinki ja Kuusamon Juusto tiedottivat asiasta viime viikon perjantaina.\nKuusamon Juusto n toimitusjohtaja Jyrki Vaittisen mukaan aiemmin yrityssaneeraukseen hakeutunut juustonvalmistaja on uudistamassa brändiään.\n“Olemme lähdössä uudistamaan Kuusamon Juuston brändiä ja lähdemme rakentamaan tunnettuutta uudelle tasolle. Tulemme tekemään sen vahvasti sisältöjen ja sosiaalisen median kautta. Tähän tarvitsemme kumppanin”, Jyrki Vaittinen perustelee uuden kumppanin valintaa.\nVirta Helsingin ja IPG Mediabrands in toimitusjohtajan Mika Häyrisen mukaan kotimaisen alan haastajan kanssa alkava yhteistyö on toimistolle mieluinen.\nTalousvaikeudet ovat varjostaneet Kuusamon Juuston toimintaa koko brändin olemassaolon ajan. Arla Ingman lopetti juuston valmistuksen Kuusamossa ja samalla koko Suomessa vuonna 2012.\nMyös Ukrainan kriisin myötä EU:n käynnistämät Venäjä-pakotteet sekä velat ovat vaikeuttaneet yrityksen toimintaa. Vuonna 2015 yhtiön liikevaihto laski 23 prosenttia 16,2 miljoonaan euroon ja tulos jäi 4,7 miljoonaa euroa pakkaselle.\nVuoden 2016 helmikuussa Kuusamon Juusto hakeutui yrityssaneeraukseen. Sittemmin myös yrityksen suurin maidon toimittaja Kuusamon Osuusmeijeri kävi läpi prosessin ja on nyt saanut oman suunnitelmansa hyväksyttyä.\nVaittinen kertoi M&M:lle maaliskuussa, että hän uskoo yrityksen kääntävän vaikeudet vielä voitokseen. Markkinoinnilla ja brändityöllä on tässä oma keskeinen sijansa.\n"Meillä on paljon tehtävää tuotannon kehittämisessä ja toiminnan tehostamisessa. Käynnistämme myös markkinointia. Tunnettuutta pitää parantaa, että ihmiset löytäisivät tuotteemme juustohyllystä. Se on tärkeä ensimmäinen vaihe markkinoinnissa", Vaittinen kertoi M&M:lle tuolloin.